Zvezda se rastala sa Nokom, sad je želja Vilijams – Televizija srpske dijaspore\nZvezda se rastala sa Nokom, sad je želja Vilijams\nZvezda se rastala sa Nokom, problemi sa srcem ga ostavili bez ugovora. Ništa od potpisa nekadašnjeg centra Albe.\nIzgledalo je da bi Lendri Noko mogao da ponese igru centarske linije Crvene zvezde u takmičarskoj 2020/21, ali, kako je objavljeno na zvaničnom sajtu crveno-belih, ugovor nije aktiviran i dve strane su se prijateljski razišle.\nPrema saznanjima portala Mozzart Sport, Crvena zvezda nije želela ništa da rizikuje, zbog problema koje Noko ima sa srcem. Crvena zvezda je, putem kratkog saopštenja, objasnila da “ugovor sa Nokom neće biti aktiviran iz medicinskih razloga”. Centru iz Kameruna je, nedugo po dolasku u Beograd na lekarske preglede, utvrđena srčana mana, koja očigledno predstavlja izuzetan rizik za profesionalno bavljenje sportom, Tim doktora, u klubu sa Malog Kalemegdana, pokušavao je da reši ovaj problem, ali na kraju je ipak utvrđeno da je za sve strane najbolje rešenje da se prijateljski rastanu, a Noko potraži novi angažman na drugom mestu. Noko nije ni trenirao sa ekipom, upravo zbog pomenutih problema sa srcem…\nLendri Noko se profesionalnom košarkom bavi već četiri godine. Počeo je u Pezaru 2016. godine, da bi godinu dana kasnije otišao u Grand Rapids Drajv, filijalu Detroit Pistonsa. U julu 2018. godine je potpisao sa turskim Bujukšehirom, ali je već u decembru otišao u berlinsku Albu, gde se zadržao narednih godinu i po dana. Sa Albom je postao osvajač duple krune, u sezoni za nama. Takođe je bio izabran za najboljeg defanzivca sezone u Razvojnoj ligi, a sezonu 2017/18. je završio i u trećem idealnom timu ovog takmičenja.\nProšla sezona mu je bila prva u Evroligi. Na 28 utakmica je beležio 8,7 poena na 60,5 odsto pogođenih šuteva iz igre, uz 5,8 skokova i 11,3 indeksnih poena, za 22 minuta na parketu. U Zvezdu je stigao u julu, sa oreolom jednog od najvećih pojačanja crveno-belih, zajedno sa Džordanom Lojdom, Lengstonom Holom, Markom Simonovićem, Korijem Voldenom, Aleksom Uskokovićem, Duopom Ritom i Aleksom Radanovim.\nI dalje nije poznato da li će Noko i gde nastaviti karijeru.\nZvezda sad želi Vilijamsa kao zamenu za Noka. Bivši centar Budućnosti je prva opcija crveno-belih.\nCrvena zvezda je neočekivano zapala u problem na centarskoj poziciji. Zvezda je tako prinuđena da hitno traži zamenu i detektovala je prvu metu. Sport Klub javlja da su crveno-beli, kao zamenu za Noka, identifikovali američkog centra, Devina Vilijamsa, koji je prošle sezone igrao za turski Tofaš.\nAmerički centar, star 26 godina i visok 206 centimetara, nije nepoznat ovdašnjoj košarkaškoj javnosti. Na sredini pretprošle sezone je potpisao za podgoričku Budućnosti kao veliko pojačanje, posle sjajnog prvog dela sezone u Bujukčekmedžeu, gde je bio prvi skakač i četvrti strelac turske lige.\nU Podgorici je najavljen kao igrač koji bi trebalo da pravi razliku u drugom delu sezone, ali je razočarao. odigrao je samo četiri utakmice, na kojima je u proseku boravio na parketu 6,8 minuta i postizao četiri poena uz 1,5 skok. Tri od pomenute četiri utakmice je odigrao upravo u onoj finalnoj seriji protiv Zvezde.\nPosle odlaska iz Budućnosti, u turskom Tofašu je opet rehabilitovao karijeru, gledali smo ga u utakmicama protiv Partizana u Evrokupu i ostavio je sjajan utisak u tom takmičenju. Sa 15,3 poena i 7,8 skokova po mečlu, bio je najbolji igrač Tofaša u Top 16 fazi Evrokupa, pa je došao i na radar Partizana. Pre dva i po meseca se pominjalo da je Vilijams želja Partizana, sa kojim je navodno pregovarao, ali na kraju se ništa nije desilo.\nSada je želja Crvene zvezde.\ncrvena zvezdaDevin Vilijamskosarkasa Nokomsad je željase rastala\nRusija: Završetak kliničkih testova vakcine, 30. septembra\nAustralija – epidemija: Vakcine masovno dostupne početkom 2021. godine\nZvezdan Terzić: Bićemo opet šampioni!


Izvor: Luftika.rs, 22.Okt.2020, 16:35\nAko želite blistav ten morate negovati svoju kožu. Pravilan izbor preparata za čišćenje – gelova i pena za čišćenje lica, kao i pravilno korišćenje su osnovni preduslov za lepu kožu. Zabunu unosi činjenica da na tržištu postoji velika ponuda preparata za negu.\nNaročito je obimna ponuda online. Kozmetika za čišćenje lica se mora birati po više faktora da bi ispunila svoju funkciju, a mnogi to ne znaju.\nOvaj tekst donosi smernice za lakši odabir pravog proizvoda, >> Pročitaj celu vest na sajtu Luftika.rs << ali i savete za njihovu pravilnu aplikaciju.\nŠta je bolje: pena ili gel za čišćenje lica? Odgovor nije jednostavan i zavisi najpre od toga kakvu kožu treba da tretira ova kozmetika. Online shop svakog sajta donosi pregršt artikala i teško je prepoznati onaj idealan. Teško jeste, ali nije i nemoguće!\nKakav tip kože imate? Na prvom mestu treba odrediti šta odgovara vašem licu. Jedino tako koža može biti blistava. Najčešći tipovi su normalna, suva i masna koža sklona nepravilnostima. Kada ste svesni problema koje želite da rešite lako se odabere prava kozmetika. Online shop je dobar način da brzo pregledate ogroman broj proizvoda i odaberete nekoliko najboljih!\nAko smatrate da gel za čišćenje lica masti kožu, a da je pena za čišćenje lica ta koja je isušuje – u velikoj ste zabludi. Današnji proizvodi su tako sastavljeni da ciljano deluju na nepravilnosti, a da pri tome nema štetan efekat. Naravno, dobar rezultat je moguć samo ako je proizvod odabran u skladu sa vašim licem.\nKoji preparat odgovara kom tipu kože? Masna koža treba da koristi preparate koji su njoj prilagođeni i za nju sastavljeni, ali je dobro birati blaže formule jer mogu dati bolji rezultat. Tu sledi vaše istraživanje online. Kozmetika koja po sastavu ima normalnu PH vrednost, bez parabena i boja čini najblaži oblik nege.\nI suva koža treba da bude tretirana pravilno. Brojne vrste gelova, ali i pena za ciscenje lica u svom sastavu sadrže i eterična ulja koja koži donosi elastičnost, mekoću i svilenkasti osećaj pri dodiru. Ovo je dobra linija za suve tipove.\nAko imate normalnu kožu, potrebno je da koristite gel za čišćenje lica ili penu koja na sebi ima jasnu oznaku takvog delovanja. Svojom formulacijom koža će biti dodatno hidrirana, ali neće izazvati suvoću ili preterano mašćenje.\nDakle, sastav je mnogo bitniji od vrste preparata jer i gel i pena za ciscenje lica imaju predstavnike za svaki tip kože. Ako ste izabrali i poručili online kozmetika će stići za samo nekoliko dana, ali to je tek početak pravilne nege.\nOdabran gel ili pena za čišćenje lica se mora i pravilno koristiti Pored sastava proizvoda, treba obratiti pažnju i na pravilnu upotrebu. Najčešće se proizvodi koriste 2 puta dnevno, kao deo jutarnje i večernje rutine čišćenja. Ipak, ako odaberete gel za čišćenje lica proverite da li se može koristiti kao 2u1 ili 3u1 proizvod. Takve informacije ćete sigurno pronaći i online. Kozmetika se u ovom slučaju može koristiti i kao maska ili povremen piling.\nIdealni rezultati Kada se pronađe odgovarajuće sredstvo za dubinsko čišćenje koža će biti preporođena, meka na dodir i svilenkasto glatka.\nAko se preparat lako nanosi i lako spira – to je o vrhunska kozmetika. Online shop svake ozbiljne prodaje naznači i ovu kategoriju jer i od toga zavisi koliko ćete voleti svoj novi preparat.\nDosta njih je odlično sredstvo i za skidanje šminke, čak i one vodootporne pa možete zameniti nekoliko proizvoda i tako uštedeti!\nDa rezimiramo: Uz malo istraživanja može se pronaći idealna kozmetika. Online shop bi trebalo da vam pomogne u odabiru, pre svega u jasnoj kategorizaciji koje će skratiti proces odlaska u trgovinu.\nIpak, ako više volite prodavnicu onda pronađite trgovinski lanac koji je odlično snabdeven i koji ima radnike obučene da pomognu kupcima. Kada pronađete takvu trgovinu postaćete njen redovan korisnik!


Nema projekata u vezi sa secesijom | Radio Televizija BN\nNema projekata u vezi sa secesijom\nPredsjednik Republike Srpske Milorad Dodik rekao je da nema nijednog projekta ili operativne aktivnosti u Srpskoj u vezi sa secesijom, te da su promašene i neistinite poruke zvaničnika Stejt departmenta Brajana Jia koji u Srpskoj vidi secesionističke namjere koje podstiče Rusija.\nRepublika Srpska 21.05.2017 | 13:11\nDodik je istakao da nešto poput toga nije na dnevnom redu bilo kog organa u Srpskoj, niti Vlade, niti Skupštine Republike Srpske.\n"Da zaista imamo takve planove zar bismo mogli da ih sakrijemo? Naprosto, nema ih. Hipotetički napadi nisu nesvojstveni Jiu, zvaničniku koji je ovdje mnoge stvari i zagužvao, pa sada okrivljuje nekoga za neuspjeh vlastite politike", rekao je Dodik za beogradsku "Politiku".\nOn je naveo da je Ji vodio politiku sa ambasadorom SAD u BiH Morin Kormak, a sada, na kraju mandata kada ne mogu pokazati nikakav uspjeh, preostaju im samo argumenti neistine kojima priželjkuju intervencionizam.\n"Ako bi do toga došlo, niko više ne bi mogao da sastavi BiH. Njegov pristup u kojem za sve i svašta krivi Rusiju nije nepoznat, ali naprosto nije tačan. Rusija ovdje nikada nije vršila pritisak", istakao je Dodik.\nPredsjednik Srpske je naveo da se može saglasiti sa Jiem u ocjeni da "BiH rizikuje da bude propala zemlja" ako ne provede reforme.\n"BiH je nadomak propasti bila i prije 10 godina i spasavana je samo intervencijom stranaca, ali kada ja to kažem treba da idem u zatvor. Reforme o kojima priča Hojt Ji sprovela je samo Republika Srpska", istakao je Dodik.\nOn je dodao da reforme nisu sprovedene ni u Federaciji BiH, niti na nivou BiH, te da je njegov osjećaj da se to tamo i ne može sprovesti.\n"Bio sam spreman podržati reforme na nivou BiH, ali više nisam", rekao je predsjednik Srpske.\nDodik je naveo da postoji mogućnost da je BiH do sada opstala zbog intervencionizma bivše američke administracije, ali da će zato sada propasti.\n"Nije moguće da je civilizacijska pamet koncentrisana samo u pameti Klintonove administracije koja nam je nametnula revizije Dejtona i tako zadala smrtni udarac BiH. Jedina šansa BiH bio je ustavni koncept donesen u Dejtonu. Ustav i realnost u BiH sada su sasvim različiti i neko očekuje da to uspije. Zato će BiH propasti", objasnio je Dodik.\nKomentarišući izjave predsjednika SDA Bakira Izetbegovića da podjela BiH nije moguća bez sukoba, Dodik je naglasio da legitimna odluka za rat ne bi mogla da bude donijeta, te da Srpska može bez BiH.\n"Ne vjerujem u BiH, imam pravo da promišljam. Kažnjen sam zbog toga jer mislim svojom glavom, branim zemlju i narod. Napravite vi uspješnu Bosnu i nećemo ići odavde. Ali ako je Bosna propala, šta je sporno da mi budemo samostalni", upitao je Dodik.\nOn je dodao da "teritorija koja se zove BiH" ne može da uspije i iz istorijskih razloga, ali da je on čovjek mira i da neće učiniti ništa da mir bude ugrožen.\n"Ne pozivam na sukobe, a Izetbegović puca iz praznog. No treba da zna da kada pređete entitetsku granicu vi ste agresor", istakao je predsjednik Srpske.\nDodik je naveo da je bilo pokušaja da se ukine Dan Republike Srpske koji je nastao još prije Dejtonskog sporazuma i koji je obilježavan svih ovih godina, a na svečanosti su dolazili i zapadni predstavnici.\n"Neko je naprasno osmislio da ponizi čitavu kolektivnu pamet srpskom narodu i odjednom je to postao silan problem", naveo je Dodik.\nGovoreći o navodnom centru Republike Srpske i Rusije u Mahovljanima sličnom onom u Nišu, Dodik je rekao da ne zna način kako bi komentarisao te izmišljotine, te da ga brine da li taj centar pravi Bakir Izetbegović.\nOn je dodao da ne postoji razlog zašto Srpska ne bi iskoristila pomoć Rusije u humanitarnim operacijama, te da ne razumije zašto se napada humanitarni centar u Nišu.\n"Pomogao je i NATO, a Rusija ne može. Vojna baza stotinu kilometara udaljena od Niša je u redu, ali nije u redu kada se postavi pet helikoptera za gašenje požara", rekao je Dodik i dodao da će u budućnosti Srpska prihvatiti svaku pomoć oko elementarnih nepogoda i na tom planu će biti zahvalni i Rusiji i Americi i Njemačkoj.\nPredsjednik Srpske je istakao da su odnosi Republike Srpske sa Rusijom "minijaturni" u odnosu na one koji Njemačka ili Amerika imaju sa Rusijom, čak i u vrijeme sankcija.\n"Poštujem veliku Rusiju, predsjednika Putina i njihovo interesovanje za stanje ovdje, a oni nikada i ničim nisu doprinijeli destabilizaciji. Bosnom nije upravljala Rusija nego bivša američka administracija", rekao je Dodik.\nDodik kaže da je odbio da se u Jasenovcu rukuje sa Morin Kormak zbog sankcija koje su mu uvedene i zabrane kontakta koja se odnosi i na američke građane, jer nije želio da joj napravi neugodnosti poštujući njen boravak na mjestu na kojem su se nalazili.\nSta ce ovo biti? A. Ljudi u ocekivanju Referenduma o nezavisnosti vec jedanaest godina. Zato glasali jedanaest godina za SNSD. E moj narode, pojedi pod satorom malo prasetine uz pivo i unisti buducnost svoje djece!!! Gdje ce djeca raditi, zakoliku platu raditi itd itd.\nPa kod Svabe dze bi drugo....\nIma i jos koji mu vjeruju.\nSa takvim kriminalcima kao sto su Dodik,Bakir i Covic i Svajcarka pi propala za sest mjeseci.\nSto LAZES BAJA\nKukavico podnesi ostavku i marš u Rusiju. Izdajico dvolična folirantska.\nKako nema secesije? Pa nemogu vise da vas izdrzavam! A da vam platim kartu u jednom smeru?\nZATO IMA PROJEKATA U OFSOR ZONI\n2000.GOD.DODIK,MILE RADISIC I DOKTOR LOLIC ODLAZE NA KIPAR KOD VLADIMIRA DELICA DA REGISTRUJU FANTOM FIRMU GLORI,PREKO GLORI SU IZ R.SRPSKE IZVUKLI PETNAESTAK MILIONA A BILO JE PLANIRANO 90 MILIONA. FANTOM FIRMA VLADIMIRA DELICA UNIBROS STEEL U KOJOJ JE DODIK SUVLASNIK JER JE U NJU UPUMPAO OPLJACKANI NOVAC R.SRPSKE,U BANJALUCI SU REGISTROVALI UNIBROS STEEL NA NEKOLIKO ADRESA,JEDNA OD NJIH JE DRAGISE VASICA 1,DODIK.DELIC I BAGRA IZ AUSTRIJE SU REGISTROVALI,TAKODJE U BANJALUCI,NOVO RS DOO I RSA GAMING DOO. OVA DVA FANTOMA SU REGISTROVANA NA OSNOVNOM SUDU U BANJALUCI A KOD SUDIJE MONIKE KOVACEVIC,SUDINICI KOVACEVIC NISU BILI BITNI PODATCI OSNIVACA PA SE NJIHOVI PODATCI I NEZNAJU,A O PORIJEKLU OSNIVACKOG NOVCA DA NE GOVORIMO. NOVO RS DOO I RSA GAMING DOO SU REGISTROVANE U SVRHU PRANJA NOVCA I IZVLACENJE ISTOG IZ R.SRPSKE,DODIK I DELIC SU VLASNICI 20% OVIH FANTOMA PREKO NADE ILIC IZ BEOGRADA KOJA JE U NJIHOVO IME POLOZILA NOVAC,SVE ZNA SUDIJA MONIKA KOVACEVUC.DANAS DODIK SA VLADIMIROM DELICEM UCESTVUJE U VLASNISTVU OFSOR FIRMI VD HOLDINGS LIMITED I PANAMA CARGO LINES LTD. BAVE SE LJUDI PREKOOKEANSKIM PREVOZOM,U POSJEDU PANAMA CARGO LINES JE TRI HILJADE TERETNIK KONTEJNERA ZA PREVOZ ROBA.SJEDISTE PANAMA CARGA JE U PANAMI A VD HOLDINGS JE U DUBAIJU. MILE NAM JE KAO PABLO ESOBAR,CUJ DODIK I PANAMA,MORA POCETI TRECI SVJETSKI RAT.\nLazov prasina u oci narodu.\nJos kad bi znao upotrebiti zarez na pravom mjestu ,ihhh ,sreci tvojoj kraje nebi bilo.....\nKo je on i sta je to se zna vec 25 godina (da je fukara), ali problem je ova kretenska-banditska bulumenta oko njega! Takodje i onaj dio naroda kojeg mozes kupiti za jedan sendvic.\nSad nema projekta,sad sta fali da se odvojimo. Sad-ja sam Čovjek mira,sad-reforme me ne interesuju. Sad-ja branim narod i RS/!!/,sad oni vode propalu politiku.....Jao majko moja koliko kontradikcija. On je ipak predsjednik /!! /s dijagnozom.\nNije Dodo nikad govoruo o referendumu za nezavisnost.Ma to sam ja govorio.\nNarode ovo je samo za novine bice secesije samo nemojte nikome govorti to je nasa tajna....\nA narodu si godinama obecavao referendum o nezavisnosti R.Srpske.Glavno obecanje uoci izbora a glupi narod se primao na te tvoje prazne price.Nadamo se da ce ovaj narod kad tad se otrijezniti i prestati vjerovati tvojim obecanjima.Pored svega toga R.Srpska je ekonomski unistena.Mladi odlaze,te tvoje price da nece niko da radi su prazne price.Omladina koja nece da radi za minimalac od 400 maraka je najvrijednija omladina u EU gdje se njihov rad cijeni i postuje...To je tvoja politika baja,zaduzuj i nas nazivaj ne radnicima...\nBAJA DAJ OTCJEPLJENJE RS MOLIM TE\nAmbasadorica mu je svezala usi na masnu.\nOd ekonomije se Zivi i stiti nacionalni drzavni interesi a ne od satora stose Jednom jede pije u 4 godine\nSlazem se sa presjednikom. Nije upitna BiH, ali i Republika Srpska unutar BiH nije upitna. Srbi samo traze da se postuje nasa Republika, koja je garant naseg opstanka na ovim prostorima. Prica o secesiji je nastala kao odgovor na pozive na ukidanje Republike Srpske. Ja BiH, vidim kao kucu na 3 sprata u kojoj zive 3 brata i svaki brat ima sprat, ali je kuca zajednicka i mirna BiH.\nTa priča je nastala isključivo da bi se skrenula pažnja javnosti sa katastrofalne ekonomske situacije u RS, u koju nas je dovela aktuelna vlast.\nOpet prašina u oči. Pa imal igdje nekakve druge priče osim ove, evo to slušamo 15 godina da je federacija gori dio BiH, ALI ONI JOS NIŠTA PRODALI NISU.....\nDodo,zezas..znam koliko si za nezavisnost i bice tako...tzv bih je predodredjena da se skine sa.vjestackih pluca..imas podrsku 95% Srba..\nPa kako sunce ti kalajsano kad si prošle godine usvojio Deklaraciju o samostalnoj i nezavisnoj RS koja se treba desiti u 2018.godini? Sad će to brzo...\nBaja pljuje pa liže.Ovi što glasaju za njega izabrali su lidera po svojim manirima.\nPa eto ti tvog lajanja, pa jesi li svjestan sta si rusiji i srbiji napravio sa tom glavom od bukovine?? Mislio si da mozes lajatui gdje stizes a da za to nema sankcija.Rekao si baja 2018 i secesija i referndum a sada se kao pravdas da nema takvog dokumenta, ima baja nadji odluke svoje parastranke koja ne lici n astranku vec na udruzenje jednog lica\nKako se ono u narodu kaze....Budalu niti je.i nit kuci povedi. Ko o cemu on o "propasti" BiH. Od drveta se suma ne vidi...cega se god dotakne to propadne. Bogu hvala da ga vec dugo niko ni za sta ne pita, inace bi se stvarno moglo desiti da i Bosna poslije toliko vijekova propadne.....Kako se zatvor sve vise primice...sve je nervozniji.\nBaja,šta je sa referendumom o samostalnosti 2018. godine? Ti si to obećao a tvoji botovi udarali na sva zvona! Veliki baja se malko ukakio a miševi zavukli u rupe.


11. februara 2018. – Sjever Crne Gore\nKoliko često treba da mijenjate posteljinu?\nStručnjak iz oblasti zdravlja otkriva koliko često bi trebalo da mijenjamo posteljinu, kao i na koji način da je peremo. S obzirom da prosječna osoba provede trećinu svog života u krevetu jasno je da je higijensko okruženje veoma važno. Prema posljednjoj studiji u Britaniji, otrkiveno je da 36 odsto ljudi mijenja svoju posteljinu na svake […]\nMilena Dravić: Čast mi je da sam poznavala i da sam sarađivala sa Glogovcem\nSlavna glumica Milena Dravić otkrila je i šta je pomislila kada je prvi put vidjela nedavno preminulog glumca Nebojšu Glogovca u filmu “Ubistvo s predumišljajem”. “Obuzela me je velika, duboka tuga i žalost za Nebojšom Glogovcem, našim dragim Glogijem. Otkada sam ga gledala u filmu “Ubistvo s predumišljajem” znala sam da se pojavio veliki glumac. Sve ono što će […]\nPoštanski paketi s ljudskim lobanjama\nCarina Indonezije je danas saopštila da je spriječila slanje 24 detaljno ukrašene ljudske lobanje za Holandiju. Foto: Beta/AP Carinici su na ostrvu Bali pakete s lobanjama otkrili u dva navrata tokom januara. Na paketima je pisalo da su to „prozvodi od vještačkog materijala“, ali su stručnjaci utvrdili da su lobanje ipak prirodne, ljudske. Niko […]\nOdržan veliki maskenbal u Kotoru\nU okviru zimskih karnevalskih svečanosti u Kotoru sinoć je održan veliki maskenbal, a pobjednici grupne i pojedinačne kategorije su „Always and Forever“ i „Foto parteli“. „Gosti su imali priliku da vide preko 100 maski, a žiri je imao težak posao da izabere najbolje i najoriginalnije“, kazali su organizatori. U kategoriji grupnih maski, prvo mjesto je […]\nNije stigao da ostvari svoj san: Ovo je bila najveća želja Nebojše Glogovca\nLegendarni srpski glumac Nebojša Glogovac, koji je preminuo juče u Beogradu u 49. godini, nije stigao da ostvari posljednju želju i organizuje veliku predstavu na stadionu. Poznato je da je proslavljeni glumac bio vatreni navijač Crveno – belih, na čijem stadionu je imao ideju da priredi spektakularno izvođenje pozorišne predstave. On je u u intervjuu […]\nBogdanović otvorio izložbu o pobuni mornara\nMinistar kulture Aleksandar Bogdanović otvorio je danas izložbu „Pobuna mornara u Boki Kotorskoj 1918-2018“, u Istorijskom arhivu Kotor. Izložbu je organizovao Pomorski muzej Crne Gore i Istorijski arhiv Kotor, u okviru oblježavanja jubileja, 100 godina od pobune mornara u Boki Kotorskoj. „Pobuna mornara, čiju stogodišnjicu obilježavamo i ovom izložbom, kao znamenit biljeg naše prošlosti, […]\nDva vezana poraza (Bornmut i Votford) i pad na tabeli ponovo su poljuljali ugled i poziciju Antonija Kontea na Stamford Bridžu. Stara slava i osvojena titula u dominantnoj prošloj sezoni su zaboravljeni, svakodnevno se nagađa oko daljeg statusa Italijana na klupi Plavaca i piše o dolasku Luisa Enrikea. Italijan, s druge strane, želi da ostane […]\nU martu se borio za život – 11 mjeseci kasnije osvojio medalju\nKanađanin Mark Mekmoris prije 11 mjeseci borio se za život poslije stravičnog pada, a sada na ZOI uspio je da osvoji bronzanu medalju u snoubordu. Mekmorisu je gotovo sve bilo slomljeno poslije pada sa snouborda i ljekari su mu se borili za život. Karlica, rebra, vilica, pluća, slezina, ramena – sve ovo mu je stradalo […]\nLiverpul odustao od Lemara, imaju novu metu\nFilipe Kutinjo je napustio „Enfild“ i ostvario svoju najveću želju, zaigrao je u dresu Barselone. On je još početkom zimskog prijelaznog roka prešao u Kataloniju, uprava kluba sa „Kamp Noua“ ja za njegov transfer izdvojila oko 160 miliona eura. Tako se velika količina novca slila u kasu „Redsa“, očekivalo se da zamjena za Brazilca stigne […]\nIgrale smo kao da za Vardar nastupaju vanzemaljci\nfoto: www.zrkb.me Milena Raičević smatra da su rukometašice Budućnosti bile previše impresionirane kvalitetom Vardara, što ih je odvelo u ubjedljiv poraz. Iskusni srednji bek istakao je da su “plave” tek u nastavku zaigrale na svom nivou. “Pitala sam, kao kapiten igračice na odmoru što se dešava, zašto ne možemo dobru igru i energiju iz Podgorice […]\nBudućnost Voli protiv MZT Skoplja\nKošarkaši Budućnost Volija igraće danas u Podgorici protiv MZT Skoplja utakmicu 20. kola ABA lige. (foto: KK Budućnost) Crnogorski prvak je drugoplasirani tim regionalnog šampionata sa 15 pobjeda i četiri poraza. Prvi međusobni duel u Skoplju dobio je 93:71. Makedonski prvak je posljednji na tabeli sa svega tri trijumfa, a bez pobjede je u […]\n„Staza zahtjevna, daću sve od sebe“\nCrnogorska olimpijka koja predstavlja našu zemlju u veleslalomu Jelena Vujičić naglasila je da je zadovoljna stazom koju je isprobala, te da će se potruditi da se predstavi u najboljem svjetlu. „Danas je bio oficijalni trening. Imala sam priliku da prođem dvije vožnje, da isprobam stazu, koja je zahtjevna. Zadovoljna sam uslovima, potrudiću se, daću sve […]\nMoskva: Pao avion, nema preživjelih\nAvion ruske aviokompanije „Saratov erlajnz“, u kojem je bila 71 osoba, srušio se danas na području Moskve nakon što je poletio ka Orsku, objavio je Interfaks, prenosi Rojters. Nadležmi si saopštili da u nesreći nema preživjelih. Avion Antonov An-148 kompanije „Saratov erlajns“ u kojem se nalazilo 65 putnika i šest članova posade nestao je ubrzo […]\nZemljotres kod Plava, treslo i u Podgorici\nZemljotres jačine četiri stepena po Rihterovoj skali pogodio je područje Plava u 14 sati i pet minuta. Riječ je o potresu srednje jačine, koji je mogao izazvati samo manje materijalne štete u epicentralnom području. Zemljotres se osjetio i u Podgorici Iz Sektora za seizmologiju Zavoda za hidrometeorologiju i seizmologiju saopšteno je da je epicentar […]\nPodgoričanin Velibor Bošković (33) uhapšen je preksinoć nakon što je fizički napao dječaka romske nacionalnosti, a potom i Podgoričanku M. L. (27) koja je pokušala da ga zaštiti. Napad se dogodio oko 21 sat u Bulevaru Svetog Petra Cetinjskog, gdje je Bošković, u društvu dva prijatelja, ispred objekta brze hrane nogom u glavu udario dječaka […]


Nalazite se ovde: Statistika Najbolji strelci\nIme i prezime Milan Jovanović - Lane\nUtakmica za reprezentaciju 44\nGolova za reprezentaciju 11\nIgrao u klubovima FK Kosmos (Bajina Bašta),\nFK Budućnost (Valjevo),\nLokomotiv Moskva (Rus),\nStandard Liege (Bel),\nRođen 18. aprila 1981. u Bajinoj Bašti.\nPrve fudbalske korake načinio je u FK Kosmos iz Bajine Bašte, potom nastupa za valjevsku Budućnost, da bi 1999. godine prešao u Vojvodinu. U njoj je ostao do 2003. godine i u tom periodu za Novosađane je na 43 prvenstvenih mečeva postigao 10 pogodaka.\nNakon neuspele internacionalne epizode u ukrajinskom Šahtjoru (2003-2004) gde skoro da uopšte nije nastupao (6 mečeva, 1 pogodak), prelazi u moskovsku Lokomotivu (2004-2006) ali i u ruskom šampionatu ne uspeva da ostavi značajan trag.\nOdlazi na probu u belgijski Standard Lijež, gde konačno dobija pravu šansu. U sezoni 2007-08 izabran je za najboljeg fudbalera belgijske lige. Iste godine sa Standardom osvaja titulu prvaka Belgije. To je bila prva titula Standarda posle 1982. godine. Naredne godine sa Standardom osvaja Superkup i drugu uzastopnu titulu.\nNakon završene sezone 2008-09 Jovanović dolazi u sukob sa direktorom Standarda. Posle dve odlične sezone i sjajnih nastupa za reprezentaciju Jovanović je želeo da napusti klub i pređe u neku od kvalitetnijih liga, ali mu uprava to nije dozvolila. Tokom leta 2009. godine, Jovanović je pregovarao sa nekim nemačkim i engleskim klubovima, ali je na kraju morao da ostane u Standardu.\nPočetkom 2010. godine prihvatio je ponudu engleskog Liverpula u koji je prešao u julu iste godine po isteku ugovora sa Standardom. Međutim, došao je kao želja Rafaela Beniteza, koji je u međuvremenu dobio otkaz a na njegovo mesto postavljen Roj Hodžson. Bio je u njegovoj nemilosti, a potom praktično nije ni igrao od kada je na klupu seo legenda "crvenih" Keni Dalgliš.\nNakon što je skoro celu sezonu proveo na tribinama Enfilda, Liverpul se dogovorio sa srpskim internacionalcem Milanom Jovanovićem da može da napusti "Enfild" u prelaznom roku bez obeštećenja.\nPočetkom avgusta 2011. potpisao dvogodišnji ugovor sa belgijskim Anderlehtom i već u prvoj sezoni osvaja šampionsku titulu i Superkup Belgije. Nakon što je i u drugoj sezoni osvojio titulu u Belgiji, odbija da produži ugovor sa Anderlehtom. U junu 2013. bio na pragu prelaska u kineski Šandong Luneng, koji sa klupe predvodi bivši selektor "orlova" Radomir Antić, ali je u dogovoru sa porodicom odbio ponudu.\nZa seniorsku reprezentaciju je debitovao 2. juna 2007. u Helsinkiju protiv reprezentacije Finske. Tada je ušao u igru umesto Marka Pantelića. Uspeo je da se upiše u strelce i postavi konačan rezultat (0:2).\nOd dolaska Radomira Antića na čelo reprezentacije Jovanović je standardan u najboljih 11. U kvalifikacijama za Svetsko prvenstvo 2010. Jovanović je postigao pet golova (protiv Austrije, Rumunije i Farskih Ostrva u gostima i dva protiv Rumunije na "Marakani").\nStrelac je prvog gola za reprezentaciju Srbije na Svetskim prvenstvima (prvi pod imenom Srbije, iako je reprezentacija Srbije naslednik reprezentacija SCG, SRJ i SFRJ), na utakmici protiv Nemačke (1:0) u Južnoj Africi.\n2012-13 Anderlecht BEL 1 33 8\nBEL 1 35 9\n2010-11 Liverpool FC ENG 1 10 0\n2009-10 Standard Liege BEL 1 26 10\n2008-09 Standard Liege BEL 1 30 12\n2007-08 Standard Liege BEL 1 31 16\n2006-07 Standard Liege BEL 1 29 14\n2005 Lokomotiv Moskva RUS 1 0 0\n2004 Lokomotiv Moskva RUS 1 3 0\n2003-04 Shakhtar Donetsk UKR 1 0 0\n2002-03 Shakhtar Donetsk UKR 1 6 1\n2002-03 FK Vojvodina Novi Sad YUG 1 12 7\n2001-02 FK Vojvodina Novi Sad YUG 1 7 0\n2000-01 FK Vojvodina Novi Sad YUG 1 15 3\n1999-00 FK Vojvodina Novi Sad YUG 1 9 0\nCareer Totals: 246 80\nKEP 22.08.2007 Belgija - Srbija 3-2 (2-0)\nKEP 08.09.2007 Srbija - Finska 0-0 (0-0)\nPU 06.02.2008 Makedonija - Srbija 1-1 (0-1)\nPU 26.03.2008 Ukrajina - Srbija 2-0 (0-0)\nKSP 11.10.2008 Srbija - Litvanija 3-0 (2-0)\nKSP 15.10.2008 Austrija - Srbija 1-3 (0-3)\nPU 19.11.2008 Srbija - Bugarska 6-1 (4-1)\nPU 10.02.2009 Kipar - Srbija 0-2 (0-2)\nPU 11.02.2009 Ukrajina - Srbija 1-0 (1-0)\nKSP 28.03.2009 Rumunija - Srbija 2-3 (0-2)\nPU 01.04.2009 Srbija - Švedska 2-0 (1-0)\nKSP 06.06.2009 Srbija - Austrija 1-0 (1-0)\nKSP 10.06.2009 Farska Ostrva - Srbija 0-2 (0-1)\nKSP 09.09.2009 Srbija - Francuska 1-1 (1-1)\nKSP 10.10.2009 Srbija - Rumunija 5-0 (1-0)\nKSP 14.10.2009 Litvanija - Srbija 2-1 (1-0)\nPU 14.11.2009 Severna Irska - Srbija 0-1 (0-0)\nPU 18.11.2009 Južna Koreja - Srbija 0-1 (0-1)\nPU 03.03.2010 Alžir - Srbija 0-3 (0-1)\nPU 02.06.2010 Poljska - Srbija 0-0 (0-0)\nPU 05.06.2010 Srbija - Kamerun 4-3 (4-2)\nSP 13.06.2010 Srbija - Gana 0-1 (0-0)\nSP 18.06.2010 Nemačka - Srbija 0-1 (0-1)\nSP 23.06.2010 Australija - Srbija 2-1 (0-0)\nPU 11.08.2010 Srbija - Grčka 0-1 (0-1)\nKEP 03.09.2010 Farska Ostrva - Srbija 0-3 (0-2)\nKEP 08.10.2010 Srbija - Estonija 1-3 (0-0)\nKEP 25.03.2011 Srbija - Severna Irska 2-1 (0-1)\nKEP 29.03.2011 Estonija - Srbija 1-1 (0-1)\nKEP 02.09.2011 Severna Irska - Srbija 0-1 (0-0)\nKEP 06.09.2011 Srbija - Farska Ostrva 3-1 (2-1)\nPU 12.11.2011 Srbija - Srbija 2-0 (1-0)\nPU 15.11.2011 Honduras\n- Srbija 2-0 (2-0)\nPU 28.02.2012 Jermenija - Srbija 0-2 (0-2)\nPU 29.02.2012 Kipar - Srbija 0-0 (0-0)\n» Partizan ponovo spaja Danka i Laneta?\nNekadašnji srpski reprezentativci Milan Lane Jovanović i Danko Lazović mogli bi da budu velika pojačanja Partizana za nastavak sezone. Iskusni krilni napadač je prethodnih šest meseci bio bez kluba, iako se spekulisalo o dolasku u Partizan,...\n» Lane Jovanović odbio produžetak saradnje sa Anderlehtom\nMeni je Anderleht ponudio novi ugovor pod istim uslovima, ali sam ga sedam dana pre kraja šampionata odbio, iako je ovo najbolji klub u mojoj karijeri – rekao je srpski fudbalerSrpski fudbaler napustio je Anderleht i nije zatvorio vrata kao što...\n» Lane isključen protiv Standarda! (VIDEO)\nLane Jovanović bodičekom zaradio crveni kartonDerbi belgijskog prvenstva između Anderlehta i Standarda okončan je nerešeno 2:2, a meč se završio bez trojice fudbalera na terenu.Anderleht je poslednji sudijski zvižduk dočekao sa devetoricom,...\n» Lane Jovanović strelac, Anderleht već u plej-ofu LŠ\nJovanović je nastavio golgetersku formu iz pripremih mečeva, a bio je strelac poslednjeg gola za Anderleht u samom finišu meča.Srpski fudbaler postigao je večeras gol u ubedljivoj pobedi Anderlehta nad ekipom Ekranasa u Briselu rezultatom 5:0...\n» Lane Jovanović dvostruki strelac protiv Genta\nDva gola Jovanovića u derbijuReprezentativac Srbije Milan Jovanović postigao je dva gola u dresu Anderlehta u derbi utakmici 22. kola belgijskog prvenstva.U duelu prvoplasirane i drugoplasirane ekipe Anderleht je sa 3:1 (2:1) pobedio Gent u...\n» Lane Jovanović širio mržnju tokom meča sa Brižom? (VIDEO)\nLane zbog „mitraljeza“ pet godina van fudbala?Milan Jovanović je ovoga leta stigao u Anderleht iz Liverpula, zaigrao u dobroj formi, posle mučenja u Engleskoj, ali najnovije vesti iz Belgije dobro će zabrinuti reprezentativca Srbije. Laneta...\n» Belgija: Lane Jovanović u seriji\nNovi gol srpskog napadača u belgijskom prvenstvu. Anderleht pobedio 2:0, Lane dao vodeći gol.Milan Lane Jovanović definitino nije trebalo da napušta belgijski fudbal. Postao je legenda Standarda iz Liježa, potom je želeo da se oproba u...\n» Lane Jovanović: Spremni smo za najveća dostignuća\nStrelac jedinog gola na meču Milan Lane Jovanović bio je presrećan posle utakmice i konstatovao je da je ovaj tim sada definitivno spreman za najveća dostignuća na Mondijalu."Bili smo jako opterećeni posle poraza od Gane i dugi su bili ovi...\nImamo 2141 gostiju na mreži


Poznat program ARV - I ove godine velika estradna imena u Apatina\nU Plavoj sali Skupštine opštine Apatin održana je dugoočekivana konferencija za novinare povodom predstojećih, 54. Apatinskih ribarskih večeri.\nOno što je jedino do sada bilo sigurno, to je datum održavanja ovogodišnjih Ribarskih večeri, od 06. do 09. jula. O programu se uglavnom nagađalo. Predstavnici Opštinske uprave i Turističke organizacije opštine Apatin konačno su objavili i zvaničan program za 2017. godinu.\nNika Petrović, zamenik Skupštine opštine Apatin, ispred Organizacionog odbora ARV, pozdravila je prisutne i rekla kako su prošlogodišnje Ribarske večeri, uz jubilarne pedesete, bile najposećenije iako je budžet bio značajno smanjen. Ove godine trudiće se da opravdaju poverenje građana i budu još bolji i posećeniji.\nNajavila je novinu, a to je deljenje besplatnih porcija apatinskog alaskog paprikaša.\nNemanja Jović, predsednik Upravnog odbora TO Apatin, takođe se obratio prisutnima. On je govorio o marketingu i rekao kako se iskustvo iz prethodne godine sa digitalnim marketingom pokazalo kao prava stvar, te će i ove godine nastaviti u tom smeru. Fokus promocije biće internet, a u okviru toga je i novi sajt Turističke organizacije Apatin koji je ova ustanova već predstavila javnosti.\n- Internet nastup ne znači da ćemo odustati od tradicionalnog načina oglašavanja. Ovde mislim na medije, bilborde i slično, a novina će biti i info - putevi u okviru kojih će TO Apatin posetiti opštine Sombor, Kulu, Odžake, informisati ih i deliti im propagandne materijale, istakao je Jović.\nDanijel Ajduk, vd direktora TO Apatin, istakao je kako je budžet za 54. Apatinske ribarske večeri, u odnosu na prošlogodišnje, ponovo smanjen i to za gotovo 2 miliona, ali su se potrudili da obezbede atraktivne izvođače, a isto tako i da pruže šansu domaćim izvođačima. Ajduk je otkrio šta nas sve očekuje u Apatinu od 06. do 09. jula.\nPored ,,Zlatnog kotlića'', tradicionalnog prvenstva opštine u kuvanju apatinskog alaskog paprikaša, a koje će svoj epilog dobiti trećeg dana manifestacije, u subotu, zatim i otvorenog prvenstva Apatina u kuvanju ribljeg paprikaša, poslednjeg dana će se u kuvanju, po starom dobrom običaju, takmičiti i apatinski mališani.\nNi ove godine neće biti izostavljena trka čamaca Apatinaca.\nTakođe, deo programa rezervisan je i za takmičenje u lovu na soma “Zlatna bućka”, kao i za takmičenje u pecanju ,,Zlatna ribica.\nNezaobilazni moto susret na kanalu kod Bele loze, sa fantastičnim Rock and roll sadržajima, pružiće ljubiteljima ,,tvrđeg zvuka'' i ove godine nezaboravnu zabavu i to u petak i subotu, 07. i 08. jula. U okviru tradicionalnog defilea motociklista kroz naš grad, a koji se iz godine u godinu pokazuje kao jedan od najatraktivnijih dešavanja, opet ćemo imati priliku videti fantastične akrobacije ljubitelja dvotočkaša.\nOsim lokalnih bendova, KUD-ova, plesnih i pevačkih grupa, u okviru 54. Apatinskih ribarskih večeri, nastupiće i Amadeus bend (četvrtak, 06. jul), Dejan Matić (petak, 07. jul), Aca Lukas (subota, 08. jul) i Mia Borisavljević (nedelja, 09. jul).\n- Kao što se da primetiti, većina glavnih izvođača na Trgu pripadaju istom žanru. Nažalost, iako smo pokušali da to bude drugačije, zbog situacije na tržištu, bukiranosti izvođača i smanjenog budžeta, program je ovakav kakav je. U okviru moto susreta biće koncerti drugačijeg žanra, te ćemo na taj način zadovoljiti i ukus publike koja nije okrenuta komercijalnoj muzici, rekao je Danijel Ajduk i dodao kako će na samom Trgu biti zastupljeni različiti žanrovi, od etno izvođača, preko džez kvarteta, pa do narodne muzike.\nTagovi: Program Ribarskih večeri 2017 Apatin 54. Apatinske ribarske večeri Nika Petrović Danijel Ajduk Nemanja Jović


Pjongjang: Američki nosači aviona povećavaju mogućnost nuklearnog rata\nSeverna Koreja je saopštila da razmeštanje oko Korejskog poluostrva tri američka nosača aviona s pratećom flotom, "koji su u poziciji za napad", povećava pretnju izbijanja nuklearnog rata, ali da je nemoguće predvideti kada će...\nPapa Franja: Čovečanstvo rizikuje samoubistvo nuklearnim sukobom\nPoglavar Rimokatoličke crkve Franja upozorio je danas da "čovečanstvo rizikuje samoubistvo" zbog povećane pretnje od nuklearnog sukoba SAD i Severne Koreje, a to će biti dominantna tema na predstojećoj međunarodnoj konferenciji u...\nIvanov: Svet je danas bliži nuklearnom ratu nego ikada\nZbog eskalacije tenzija između Rusije i Zapada, svet je danas bliži nuklearnom ratu nego što je ikada bio otkako je okončan hladni rat, upozorio je predsednik ruskog Saveta za međunarodna pitanja i bivši ruski ministar spoljnih poslova Igor...\nBivši NASA astronaut: Vanzemaljci su sprečili nuklearni rat\nZa Edgara Mičela, veterana misije Apollo 14, ovakav zaplet više spada u domen realnosti nego fikcije.\nVelike prirodne nepogode, ratovi i sukobi su krize s kojima se čovečanstvo nosi u ovim trenucima, ali šta je s budućim generacijama? Šta je s s katastrofalnim događajima koji bi u budućnosti mogli da prekinu istoriju čovečanstva na Zemlji?\nSeverna Koreja spremna za nuklearni rat\nSeverna Koreja je spremna da upotrebi nuklearno naoružanje u svakom trenutku ukoliko oseti da je ugrožavaju SAD, istakao je Hjun Hek-bong, ambasador jedne od najzatvorenijih zemalja sveta u Velikoj Britaniji.\nPjongjang tvrdi da je spreman za nuklearni rat sa SAD\nRukovodstvo Severne Koreje tvrdi da je spremno da uđe u nuklearni rat sa SAD, pošto je Vašington pozvao Pjongjang da ispuni svoje obaveze po pitanju denuklearizacije, prenosi ruski medij News.ru.


SDP SBK: Tražimo ostavke svih odgovornih za nesreću u Turbetu | Bugojno Danas\nPočetna SBK SDP SBK: Tražimo ostavke svih odgovornih za nesreću u Turbetu\nSDP SBK: Tražimo ostavke svih odgovornih za nesreću u Turbetu\nVrijeme je da vlast preuzme odgovornost za našu djecu!\nGotovo svakodnevno medije ispunjavaju vijesti o tragedijama u kojima nestaju ljudski životi. Životi djece, braće i sestara, očeva i majki, prijatelja, komšija. Životi nestaju u nesrećama, nestručnom liječenju, nedostatku lijekova, nerazjašnjenim ili nikad procesuiranim ubistvima. Životi nestaju, i kako to obično kod nas biva, niko nije ni kriv ni odgovoran. Ali samo ako si dio vlasti ili dio tala. Tada si iznad svega, a cijela stranačka mašinerija se digne da te opravda i kaže kako treba pustiti porodicu da oplače svoje najbliže u samoći,te da se cijela stvar ne ispolitizira zbog dnevne populističke koristi. Demobilisani borci u zatvor idu zbog usječenog metra drva u šumi, a pojedinci se i sa ubistvima izvuku uslovnom kaznom i onda vrate na funkcije.\nTako su nam otišli i Dženan i David, i Selma i Edita, i još nebrojena djeca. Njihovi roditelji još traže istinu i pravdu, ali koliko je još u javnosti zaboravljenih dječaka i djevojčica čijim roditeljima ostaje samo neopisiva bol i tuga koju kriju u svoja četiri zida. Bol koju sad preživljavaju roditelji malog Ahmeda čiju je veselu igru sada zamijenio plač i tišina. Tragedija u kojoj nema krivca, ali u kojoj ima mnogo saučesnika. Tragedija u kojoj svi saosjećaju i onda se to isto veče zabavljaju na otvaranju novih kafana. Tragedija koja sve boli, ali ne zaslužuje ni dan žalosti u gradu koji je odavno oguglao na bilo kakvo saosjećanje i samilost prema onima kojima je potrebna.\nJedna mladost, bezbroj snova i želja su zaustavljeni na samom početku. To niko me može vratiti. Ali se trebaju i moraju spriječiti novi i slični slučajevi, ljudima se treba i mora vratiti vjera u pravdu i državu. Ili ćemo dočekati da i naše dijete postane žrtva sistema u kome sve što visi i otpada, gdje će roditelji svakodnevno strahovati kad pošalju dijete u školu, ili će se očekivati od roditelja da svaki put provjeravaju sigurnost školskih prostorija za svoju djecu?\nMislimo da je krajnje vrijeme da odgovorni preuzmu odgovornost za svoje funkcije, a ne samo beneficije i enormna primanja koja crpe iz svoje stranačke podobnosti i rodbinskih veza, a ne stručnosti i kvaliteta rada. Zbog toga smatramo i tražimo da svi odgovorni za ovu tragičnu nesreću iz moralnih i ljudskih razloga podnesu ostavke na svoje funkcije – direktorica škole u Turbetu Mediha Riđić, Ministar obrazovanja, nauke, mladih, kulture i sporta Srednjobosanskog kantona Bojan Domić i premijer Vlade Srednjobosanskog kantona Tahir Lendo. Da živimo u nekoj od zemalja Zapadne Evrope svi oni bi već podnijeli neopozive ostavke na svoje funkcije. I onda se pitamo zašto godišnje Bosnu i Hercegovinu napusti oko 100.000 njenih građana. Vrijeme je građanima Bosne i Hercegovine vratimo nadu da će se stanje u našoj zemlji promijeniti nabolje, a ne nuditi im jednosmjernu kartu za zemlje Zapadne Evrope. Ili ćemo čekati da se ovako nešto desi i našem djetetu?\nPrethodni članakVladajući Bugojna: Da li vas je sramota uzimati paušal od 350 KM za vaš nerad?\nSljedeći članakKK Bugojno osvojio 5 medalja na turniru u Velikoj Kladuši


PSG: Sergeja Trifunovića udarili pesnicom u glavu u centru Beograda | MONDOBA\nSergeja Trifunovica udarili pesnicom\nPSG: Sergeja Trifunovića udarili pesnicom u glavu u centru Beograda 0 Podijeli Podijeli na facebook Podijeli na twitter Podijeli na viber Pošalji na mail\nAutori Danijela Pašić nova.rs 31.05.2020. / 16:19\nLider Pokreta Slobodnih građana Sergej Trifunović napadnut je danas ispred Ruskog cara u Knez Mihailovoj u Beogradu tokom skupljanja potpisa za predstojeće izbore, javljaju beogradski mediji.\nTrifunoviću je, kažu u PSG, prišao prolaznik i nakon kratke verbalne rasprave udario ga je pesnicom u glavi.\n“Vikao je da je izdajnik. Da mu Vučić skuplja potpise. Nakon kraće vrebalne rasprave čovjek ga je udario pesnicom u glavu”, rekao je za Nova.rs Pavle Grbović iz PSG.\nOn je dodao da se Sergej osjeća dobro.


Radio Široki Brijeg - ZHŽ-u milijun KM iz Federacije BiH\nObjavljeno: Utorak, 21 Studeni 2017 08:09\nŠIROKI BRIJEG/SARAJEVO – Zapadnohercegovačka županija će, odlukom Vlade Federacije BiH, dobiti milijun KM. Riječ je o raspodjeli sredstava s pozicije „tekući transferi drugim razinama vlasti“ u ukupnom iznosu od devet milijuna KM. Uz ZHŽ, po milijun KM dobit će još Posavska i Hercegbosanska županija, dok će najmanju financijsku potporu dobiti Srednjobosanska županija (540 tisuća KM), a najveću Bosanjsko-podrinjska (2.440.000 KM).


Izvor: RTS, 26.Feb.2021, 14:23\nNekoliko desetina učenika srednje škole u Lapljem Selu okupilo se drugi dan zaredom ispred policijske stanice u Gračanici na mirnom protestu zbog određivanja jednomesečnog pritvora sedmorici njihovih drugova osumnjičenih da su učestvovali u masovnoj tuči.\nTraže oslobađanje njihovih drugova, sa porukama pomirenja: "Ne brat na brata već brat za brata", "Naša braća, nema moje tvoje", "Uvek sloga, nikada svađa".\nOsnovni sud u Prištini, >> Pročitaj celu vest na sajtu RTS << ogranak u Gračanici, odredio je pre dva dana meru sudskog pritvora osumnjičenima za učestvovanje u tuči u Lapljem Selu u kojoj je povređen sin političara Nenada Rašića.\nU tuči je povređen i srednjoškolac I. M., koji je juče otpušten iz bolnice, napadnut od grupe mladića u kojoj je bio sin Rašića.\nSinoć su u Gračanici miran protest održali roditelji i rodbina uhapšenih srednjoškolaca, zahtevajući njihovo oslobađanje uz apel na smirivanje političkih tenzija i izbegavanja političkih konotacija nakon tuče srednjoškolaca.\nKMnovine.com: Laplje Selo: Sin Nenada Rašića krvnički tuče drugu decu (VIDEO)


ESTRADNA KUMSTVA: Neki su dobro izabrali, ali neki su u teškoj svađi\nNIKOLA RAĐEN PONOVO U LJUBAVI SA PEVAČICOM?! Bivši vaterpolista posle razvoda 15\t55\nSNEŽANA DAKIĆ O MIKI ALEKSIĆU: Nisam pustila ĆERKU da ide u njegovu školu 24\t445\nANABELA ŽELI POMIRENJE SA MILJKOVIĆEM: Krivo mi je što sam se mešala u 88\t163\nFoto: Kurir, Printskrin\n07.04.2015. 22:41h 01.07.2017. 00:00h\nKumstva na estradnom nebu su veoma popularna, ali nisu uvek ni najbolje moguće rešenje\nDa na javnoj sceni ne postoje samo intrige, tračevi i prepucavanja, dokazuju i kumstva među našim javnim ličnostima. Srpska estrada preplavljena je kumstvima, te se tako kumovi pomažu i u dobru i u zlu. Nameštaju tezge jedni drugima, sređuju kredite, rate, pozajmljuju lovu, poklanjaju skupocene automobile, a ko će kome, ako ne svoj svome. Nije kum dugme, pa da se lako polomi.\nTako su kume pevačice Violeta Viki Miljković i Svetlana Ceca Ražnatović, Ana Bekuta i Mira Škorić, Šaban Šaulić kumovao je Zorici Brunclik i Miroljubu Aranđelović Kemišu...\nIako je u mladosti bila u emotivnoj vezi sa Sašom Popovićem gazdarica "Granda", Lepa Brena, ostala je u odličnim odnosima sa Saletom. U znak poštovanja Popović je upravo Lepu Brenu uzeo za kumu koja je bila svedok kada se oženio sa pevačicom Suzanom Jovanović. Lepa Brena i Saša Popović retki su jer se za skoro pola veka poznanstva nikada nisu posvađali. A ako i jesu, to su dobro sakrili.\nKao u pesmi Zdravka Čolića "Ti i ja samo južnjaci, po srcu pravi zemljaci" tako su i Ceca Ražnatović i Viki Miljković postale kume. Njih dve u javnosti nisu često zajedno ali, za rođendane, slave, preslave, i ostale praznike uvek jedna drugu ispoštuju.\nAna Bekuta i Mira Škorić dugogodišnje su prijateljice, sradnice, ali i kume. Njihovo prijateljstvo datira preko tri decenije, a krunisano je upravo kumstvom koje traje i dan danas.\nNakon četiri godine, pevač Željko Joksimović i voditeljka Jovana Janković, emotivnu vezu na Maldivima krunisali su brakom. S obzirom na to da je ceremonija bila intimna, njih dvoje su poželili da slavlje naprave sa kumovima, prijateljima i rodbinom. I eto opet povoda za veselje, ali i kumstvo. Posle dve godine 2014. godine Jovana i Željko napravili su feštu, a za kumove su odabrali menadžera Baneta Obradovića, Lanetovog dugogodišnjeg saradnika dok je voditeljka za svog svedoka izabrala kolegu Srđana Predojevića sa kojim dugi niz godina vodi "Jutarnji program", prvo na RTS-u, a zatim su u paketu nastavili i na ružičastoj televiziji.\nMeđutim, nisu sva kumstva ružičasta, ima i onih koji jedni druge ne mogu očima da vide, a sve to zbog love.\nPočetkom devedest godina prošlog veka dva najbolja druga okumila su, i to estradni menadžer Saša Dragić i pevač Momčilo Bajagić Bajaga! Svi poznavaoci estradnih dešavanja tvrdili su da je ovo kumstvo iz inetesa. I bilo je! Kao što biva u zemlji Srbiji, kumovi su se posvađali zbog nekog posla.\nMnoga estradna kumstva koja su po božijem zakonu ne bi valjalo prekidati, prekinuta su! Kako se kod nas toga niko ne pridržava, mnoga su pukla! Tako danas uopšte ne kontaktiraju Goran Bregović i Emir Kusturica. I dan danas se prepričava kako je Kusta Bregu okarakterisao kao "lopova" koji vam mazne novčanik, pa vas posle od tih para vodi na večeru. Njih dvojica su se takođe razišli zbog para jer dvojica iz istog bunara ne mogu piti vodu - presušiće!\nGoca Tržan i njen nekadašnji menadžer i kršteni kum Gane Pecikoza, takođe su se posvađali zbog novca. Ako se sećate onog izrežiranog koncerta za "jednog" čoveka početkom 2000. godine u Sava centru, e to je to! Pošto je Tržanka pukla sa kartama, kum je osmislio sjajnu ideju, ali nije računao da je to tada za pevačicu bio prevelik zalogaj! Neiskusna u estradnim lažima, Goca se nikako nije snalazila. Međutim, bio je tu kum! Gane je pustio buvu kako je navodno jedan Gocin tajni obožavalac zakupio ceo Sava centar kako bi pevačica samo njemu pevala, U početku je sve bilo super, ali kada su novinari počeli sa svih strana da pritiskaju pevačicu - ona je pukla i ispričala celu istinu. Željni senzacije novinari su preneli njene reči na papir, od toga kako je pukla sa kartama, pa do Ganetovog marketinškog trika, laži maži pa sve u krug. Kumstvo je puklo u paran parčad tako da ona i Pecikoza i dan danas ne razgovaraju.\nIpak, u narodu je uvaženo mišljenje da nije dobro odbiti kumstvo, pa su se tako na našoj javnoj sceni, okumili mnogi. Kao što uvek u životu biva nekima je kumstvo došlo kao blagoslov, a nekima pak kao usud!\nKumstvaestradabrenaSašaAna BekutaGoca TržansvađececaMira Škorić\nNIKOLA RAĐEN PONOVO U LJUBAVI SA PEVAČICOM?! Bivši vaterpolista posle razvoda od Kokićeve šeta VRELU CRNKU? 15\t55


Ime i prezime Miroslav Brozović\nRođen 26/08/1917 † 05/10/2006\nIgrao u klubovima JŠK (Mostar),\nHŠK Zrinjski (Mostar),\nHŠK Gradjanski (Zagreb),\nFK Sarajevo (Beograd)\nRođen 26. avgusta 1917. u Mostaru, umro 5. oktobra 2006. u Mostaru.\nPrvi jugoslovenski fudbaler koji je, kao kapiten beogradskog Partizana, primio 1947. godine Pehar maršala Tita, kao trofej za osvojeni Fudbalski kup Jugoslavije (u finalu protiv Naših krila - 2:0). Bio je i kapiten reprezentacije Jugoslavije na olimpijskom turniru 1948. u Londonu, na kome je naša reprezentacija osvojila srebrnu medalju.\nUz dve utakmice za "B" ekipu (1940), odigrao je i 17 utakmica za reprezentaciju Jugoslavije. Debitovao je 29. septembra 1940. protiv Madarske (0:0) u Budimpešti, a poslednju utakmicu odigrao je 25. avgusta 1948. protiv Poljske (1:0) u Varšavi.\nRođen pred kraj Prvog svetskog rata, Brozović je kao i ostali igrači sazrevao u godinama pred drugi veliki rat koji je zahvatio bivšu zemlju, igrajući tri puta za reprezentaciju Kraljevine Jugoslavije. Nakon četiri ratne godine, Brozović vodi reprezentaciju nove, "narodne" Jugoslavije i uz Čajkovskog, Mitića, Bobeka, Atanackovića, Wölfla i Vukasa, penje se na olimpijski tron i u zemlju koja se lomila pod Staljinovim pritiskom, donosi njeno verovatno najsjajnije srebro.\n- "Zaista nije bilo nikakvih političkih pritisaka, jer smo ipak bili autsajderi, ali u svlačionici smo se dogovorili da moramo dobiti te Engleze i proći u finale. I dobili smo ih 3:2", veli Brozović.\nReprezentacija Švedske, koja je u to vreme dominirala evropskim fudbalom, pobedila je u finalu (3:1) jugoslovenski tim, desetkovan povredama u utakmici protiv Turske. Mutna fotografija, zaprljana godinama i novinarskim olovom, objavljena je u beogradskom "Sportu" osamdesetih godina prošlog veka, kada je Brozović već ušao u fudbalsku istoriju kao jedan od najboljih desnih bekova sa prostora između Vardara i Triglava, sačuvala je otisak slave. Ta, 1948. bila je vrhunac karijere jednog od dva sina željezničkog radnika, koji je sa 18 godina iz rodnog Mostara otišao u Zagreb.\n- "Igrao sam u JŠK u Mostaru, a potom i u Zrinskom, kada su mi ponudili da pređem u Beograd, u BSK. Ljudi iz kluba su se ljutili što želim preći u Beograd, pa su se javili direktoru Građanskog, Jozi Jakupiću, koji me zovnuo u Zagreb, i otišao sam tamo." Bila je to 1935, poslednja godina Nemca Hansa Ringera na mestu trenera zagrebačkog kluba. "Predstavio me igračima govoreći: 'Eto, dobili smo mladića iz Mostara, Miru Brozovića.' Jedan od njih će na to: 'Nije ti on Miro, on je Meho!' I otada me svi znaju kao Mehu!"\nKrajem te sezone u hrvatsku prestonicu stigao je Mađar Marton Bukovi, trenerski genije koji je posle Drugog svjetskog rata stvorio mađarsku "laku konjicu" koja je osvojila sve osim titule prvaka sveta, ali to je već neka druga priča. "Ah, taj je bio veliki! Pa ja sam zahvaljujući njemu postao igrač. Inače sam igrao krilo, ali nam je desni bek na jednoj utakmici bio povređen i mene je stavio na njegovo mjesto. I pošto sam odigrao dobro, nastavio sam igrati tu", kaže Brozović.\nBukovi će u Zagrebu, kao i Brozović, ostati do 1945. Prvi će se vratiti u Mađarsku, a drugi, nakon kratkotrajnog igranja u nogometnom timu KNOJ-a (za mlađe čitaoce: komunistička policija koja se sa ostacima ustaških i četničkih trupa u Jugoslaviji surovo obračunavala), po armijskoj direktivi preći u Partizan. Građanski je rasformiran, rad klubu zabranjen, a arhive spaljene. "Nas sedam-osam komunisti su mobilisali: Šoštarić, Čajkovski, Bobek, Matekalo i ja smo igrali za tim JA." Odmah po okončanju rata, u Beogradu je organizirano prvenstvo tadašnjih republika; armijski tim je igrao van konkurencije, ali je dospeo do finala, gde je poražen od reprezentacije Srbije sa 1:0.\nPosle te utakmice, kaže Brozović, jedan od funkcionera tadašnje Političke uprave JA zatražio je od njega da ostane u Beogradu. "Ko je smeo reći: 'Neću!'? Mislio sam ostati godinu, pa se vratiti u Zagreb, ali sam ostao tri godine."\nNešto više od dve godine kasnije, 30. novembra 1947, kao kapiten Partizana, Brozović je u Beogradu odigrao utakmicu koju je mnogo puta nazvao najdražom u životu. Na starom stadionu na Topčiderskom brdu, koji je srušen odmah posle te utakmice, u finalu prvog takmičenja Kupa maršala Tita, susreli su se Partizan i Naša krila, tim Ratnog vazduhoplovstva JA, iz Zemuna. Ako je to uopšte bitno, recimo i da je meč odigran pred deset hiljada gledalaca, da je sudio Milenko Podupski iz Zagreba, da je Partizan poveo golom Jezerkića u 20. minutu, a da se dva minuta kasnije Simonovski pobrinuo da prvi "najdraži trofej" ne ode iz glavnog grada.\nNakon utakmice predsjednik FISOJ-a Otmar Kreačić čestitao je kapitenu, a lični izaslanik Josipa Broza, general Radomir Babić, uručio trofej. Slika Brozovića, dok pomalo nespretno drži pozamašni pehar pod pazuhom i sa papira čita unapred pripremljeni govor, jedna je od najčešće objavljivanih u jugoslovenskoj štampi. "Nagrada? Jesmo, dobili smo nagradu, knjigu Put nove Jugoslavije! Nažalost, u ratu sam je nenamerno spalio, ložeći je zajedno s nekim drugim knjigama."\nKao "prvi kapiten Partizana, koji je poneo pehar maršala Tita", Brozović je ubrzo stekao i naklonost sportskih novinara, koji nikad nisu napisali niti reči o njegovim nastupima za nacionalnu selekciju NDH između 1941. i 1945. "Igrali smo sa Slovačkom, Mađarskom, Italijom, čak smo jednu utakmicu odigrali i u Švajcarskoj. Pa, dobro nije da se Nemačku nije smelo pobediti, ali mi smo obe utakmice izgubili: onu u Zagrebu 2:0, a u Šutgartu čak 5:1. A jugoslovenska reprezentacija ih je pred sam rat pobijedila 2:0", kaže Brozović.\nUz trijumf na Olimpijadi koji je usledio samo godinu nakon osvajanja kupa Jugoslavije, Brozović je stekao oreol nacionalnog heroja, ali bilo je to vreme kada su se heroji tražili drugde. I tek po dolasku u Beograd, gde je tada radio "kao službenik u JNA, sekretar Doma Armije", razmišljajući o povratku kući u Zagreb, dobija novi nalog. "Sve smo sredili s Partizanom, dolaziš u Sarajevo", kazao mu je Šemsudin Dizdar, funkcioner koševskog kluba, dočekavši ga na železničkoj stanici.\n- "Znaš šta sam našao u Sarajevu? Ništa! Nije bilo ni jedanaest igrača, stadion je bio u izgradnji, treniralo se na '6. aprilu' ili Skenderiji, i morao sam moliti portire da nas puste na igralište nakon što nekakav armijski tim završi trening!" Dve godine kasnije, Sarajevo se pod njegovim vođstvom vratilo u Prvu ligu.\nPrestao je igrati 1952, odigravši više od hiljadu utakmica. U tih hiljadu mečeva igrao je sa i protiv najboljih igrača svoga vremena, ljudi koji su deo svetske fudbalske istorije, i sam postao deo te iste istorije.\nOkončavajući igračku karijeru, Brozović je kao trener otišao u banjalučki Borac, odatle u ljubljanski Odred, zatim Željezničar, onda u kakanjski Rudar, vraćajući se potom u Sarajevo u sezoni 1966/1967. I manje informirani poznavatelji nogometa reći će kako je te godine Sarajevo bilo na ivici raspada: Mušović i Ristić su doslovno pobjegli u Hajduk, Muftić i Vujović na "odsluženje vojnog roka", Asim Ferhatović odigrao je pola sezone, kao i Ibro Biogradlić, koji će u drugoj polovini sezone postati tehnički direktor ekipe.\nKao najslabije plaćeni trener u ligi (ilustracije radi, zarađivao je oko 200.000 dinara godišnje, u vrijeme kada je uprava Sarajeva pravila megalomanske planove i Barceloninom Mađaru Josephu Bosziku nudila nekoliko miliona za prelazak, uz 300.000 dinara mjesečno i dvostruke premije), Brozović je sa Sarajevom sigurno došao u finale Kupa, zadržavajući usto prvo mjesto na prvenstvenoj tablici.\nDrugi finalista bio je Hajduk i celokupna je javnost sa ushićenjem priželjkivala finale. Mladi sarajevski tim, do tada već pun samopouzdanja, bio je nesumnjivi favorit. Ali, za razliku od svih prethodnih i potonjih, ovo finale nije se igralo u Beogradu, nego u Splitu. "Da smo igrali bilo gde drugo, pobedili bi ih. A i ovako su nam morali dati gol iz auta da bi nas pobedili", govori Brozović sa istinskim žaljenjem. U međuvremenu, stvari su se zakuvale i u prvenstvu: dve utakmice do kraja Sarajevo je i dalje bilo prvo, ali je u pretposlednjem meču moralo izvući bar remi na Maksimiru.\n- "Na toj utakmici sam imao samo dvanaest igrača, dakle svega jednu rezervu. I ubacio sam u igru Makića, koji je samo malo prije toga stigao iz Unisa. Napravim neku sitnu varku sa brojevima, dam mu devetku a povučem ga u sredinu gdje mi je i trebao. Na kraju utakmice prilazi mi Branko Zebec i pita: 'Boga ti, Miro, ko ti je ovaj?', a ja mu kažem: 'E, moj Branko, ne znam ni ja, tek je deset dana u timu!"\nU poslednjoj utakmici u prvenstvu, Sarajevo je pobedilo Čelik 5:2 i tako posle Vojvodine postalo prvi klub u istoriji jugoslovenske lige koji je u pitanje doveo dominaciju pomalo otrcane "velike četvorke". Novine su pisale o velikom strategu, čoveku koji je uveo disciplinu u tim, "sportski režim", itd, dok je u gradsku mitologiju ušla legenda kako je "Broza smio svakome šamarčinu opaliti".\nA Brozović? On je napustio klub zato što je predsednika kluba oterao iz svlačionice kad je ovaj u poluvremenu jedne utakmice došao davati igračima instrukcije.\n1952-53 FK Sarajevo YUG 1 15 0\n1952 FK Sarajevo YUG 1 7 0\n1951 FK Sarajevo YUG 1 20 1\n1950 FK Sarajevo YUG 1 13 1\n1948-49 FK Sarajevo YUG 2 ? ?\n1947-48 FK Partizan Beograd YUG 1 13 0\n1946-47 FK Partizan Beograd YUG 1 23 2\n1935-45 HSK Gradjanski Zagreb YUG 1 ? ?\n1933-35 JSK Mostar YUG 1 ? ?\nCareer Totals: 91 4


Savez RVI FBiH i Savez RVI „Sinovi Drine“ BPK Goražde uručili zahvalnice ministru Bukvareviću - Stranka Demokratske Akcije Gradski Odbor Tuzla\nSavez RVI FBiH i Savez RVI „Sinovi Drine“ BPK Goražde uručili zahvalnice ministru Bukvareviću\nBy admin Vijesti Komentari isključeni za Savez RVI FBiH i Savez RVI „Sinovi Drine“ BPK Goražde uručili zahvalnice ministru Bukvareviću\nPredsjednik Saveza RVI FBiH Esad Delić i predsjednik kantonalnog Saveza RVI „Sinovi Drine“ BPK Goražde Safet Sijerčić uručili su zahvalnice federalnom ministru za pitanja boraca i invalida odbrambeno-oslobodilačkog rata Doc. dr. Salki Bukvareviću, u ime organizacija koje predstavljaju.\n„Zahvalnicu uručujem ministru Bukvareviću za sve što je uradio za našu populaciju i što je svojim aktivnostima vratio poštovanje našoj populaciji, shodno nadležnostima i mogućnostima kojim raspolaže“ – istakao je predsjednik Saveza RVI FBiH Esad Delić.\n„Uručujem Vam zahvalnicu u ime Saveza RVI „Sinovi Drine“ BPK Goražde za napore koje ste iskazali tokom procesa revizije naših pripadnika iz BPK Goražde, jer su naši pripadnici bili u neizlaznoj situaciji, te ste svim svojim naporima pomogli da se našim članovima vrati dignitet i otkloni nepravda koja je učinjena prema njima u prošlom periodu“ – istakao je predsjednik Saveza RVI „Sinovi Drine“ BPK Goražde Safet Sijerčić.\n„Čast mi je primiti zahvalnicu od branilaca Bosne i Hercegovine koji su za njenu slobodu dali dijelove svoga tijela. Kao Vaš saborac i kao resorni federalni ministar stojim svim braniocima BiH i članovima njihovih porodica na raspolaganju. Nastojim da sa svojim saradnicima iz Federalnog ministarstva za pitanja boraca i invalida odbrambeno – oslobodilačkog rata budemo istinski servis braniocima i članovima njihovih porodica“ – istakao je ministar Bukvarević.


VISI SUD PRESUDIO U KORIST GEJ AKTIVISTE STEFANA RADOVICA U SPORU SA ODBORNIKOM IZ KURSUMLIJE ZVEZDANOM RISTICEM – NovostiDana.rs\nVISI SUD PRESUDIO U KORIST GEJ AKTIVISTE STEFANA RADOVICA U SPORU SA ODBORNIKOM IZ KURSUMLIJE ZVEZDANOM RISTICEM\nViši sud u Prokuplju usvojio je u celosti tužbu na osnovu Zakona o zabrani diskriminacije koju je gej aktivista Stefan Radović iz Kuršumlije u januaru ove godine podneo protiv predsednika opštinskog odobra Srpske radikalne stranke i narodnog poslanika SRS u SO Kuršumlija Zvezdana Ristića.\nSud je utvrdio da je Zvezdan Ristić izvršio oblik diskriminacije po osnovu seksualne orijentacije.\nSud je Ristiću zabranio da ponavlja izvršenu diskriminaciju i naložio mu da gej aktivisti Stefanu Radoviću nadoknadi sve sudske troškove, kao i da o svom trošku izvrši objavljivanje presude u Službenom listu SO Kuršumlija.\nPresuda je istorijska i predstavlja prekretnicu u postavljanju standarda ponašanja političara, što je značajno za čitavo društvo, jer podiže prag odgovornosti političara za izgovorenu reč.\nPresuda takodje vraća dostojanstvo svim LGBT osobama u Srbiji i njihovo poverenje u sudstvo i pravdu.\nGej aktivista Stefan Radović podneo je tužbu protiv Ristića jer je na sednici SO Kušumlija, za skupštinskom govornicom izvršio težak oblik diskriminacije zbog toga jer je na sednici lokalnog parlamenta homoseksualizam tretirao kao bolest, posebno apostrofirajući Stefana Radovića.Stefana\nRadovića u ovom postupku zastupa advokat iz Nisa Tanja Minčić Marković.\nPovezanoKuršumlija, presuda, regioni\nПрокупчанин З.В. (67) ухапшен јер је тукао супругу\nНЕСТАО НИШЛИЈА СРЂАН ДУЊИЋ (47)


Pre više od pet decenije bacili smo plemeniti, brušen malen kamen u mirne vode Zvižda i Homolja, brdovitog Ključa i ljute Krajine, raspevanog Levča i Resave, razigrane Jasenice i valovite Šumadije, ravnog Stiga i Pomoravlja. Krugovi se raširiše. Na poziv se odazvaše igrači, svirači i pevači.\nTako nastadoše HOMOLJSKI MOTIVI, prva i najveća svetkovina narodnih umetnika u Srbiji, koja će trajati dok oni traju.\nSmotra narodnog stvaralaštva „Homoljski motivi” prvi put je održana početkom maja meseca 1968. godine. Ideja grupe lokalnih entuzijasta koji su se okupili na ovom poslu, bila je da se bogatsvo narodnih običaja, igre, pesme, svirke, narodnih nošnji, prikaže na pozornici i na taj način sačuva od zaborava.\nOd tog maja 1968. godine, prošlo je pola veka, ali je ideja „Motiva” ostala ista: prikupljanje, čuvanje i prikazivanje igre, pesme i svirke u njihovom natradicionalnijem obliku.\nNajznačajniji deo programa Smotre je Koncert narodnih umetnika, zatim koncert "Dečje stravatlaštvo", kao i niz tradicionalnih programa kao što su Prodajna izložba homoljskog sira i meda, Demonstracija ispiranja zlata na obali Peka, Takmičenje „Zlatne ruke“, Bazar starih zanata, demonstracija starog načina ispiranja zlata, razne izložbe, promocije, koncert...\nPo ugledu nа „Homoljske motive” u Srbiji su kаsnije nicаli mnogobrojni sаbori i smotre, аli je Smotrа u Kučevu ostala jedinstvena i po kvаlitetu i po broju učesnikа. Nа „Motivаmа”su nаstupаli nаrodni umetnici iz svih krаjevа Srbije.\nBiti pozvаn nа „Homoljske motive” ne znаči sаmo biti primećen, već i visoko vrednovаn.\nU korаk sа vremenom, tokom godinа trаjаnjа, Smotrа „Homoljski motivi” je rаslа i rаzvijаlа se uvek poštujući izvorno nаčelo očuvаnjа nemаterijаlne kulturne bаštine.\n„Motivi” dobitnik dvа visokа priznаnjа – Vukove nаgrаde i Turističkog cvetа.\nOsnivаč „Homoljskih motivа“ je opštinа Kučevo, а orgаnizаtor Centаr zа kulturu „Veljko Dugošević“, uz pomoć brojnih ustanova i ogranizacija.\nU dobru nаm došli, u rаdosti Vаs pohodili!


Srpski telekomunikacioni cirkus\n[ http://www.elitesecurity.org/t324982 ]\n[ mischo @ 02.06.2008. 19:11 ] @\nZaštita zakonitosti - nalog ministarstva RATEL-u\nMinistarstvo za telekomunikacije i informatičko društvo uputilo je dopis kojim nalaže Republičkoj agenciji za telekomunikacije da Republici Srbiji vrati na raspolaganje pristupni kod "069" koji je Upravni odbor RATEL-a na nezakonit način dodelio operatoru "Telenor".\nMinistarstvo je nadležno da preuzme izvršenje poslova od imalaca javnih ovlašćenja koji ne vrše pravilno svoj posao, odnosno, po Zakonu o o državnoj upravi, da "ako imalac javnih ovlašćenja i pored višestrukih upozorenja ne počne da vršipovereni posao ili ne počne da ga vrši pravilno ili blagovremeno, nadzorni organ državne uprave preuzima izvršenje posla, najduže na 120 dana".\nDo ovog naloga Ministarstva i potrebe za preuzimanjem poslova od RATEL-a, došlo je zato što je UO RATEL-a dodelio na korišćenje pristupni kod "069" javnom telekomunikacionom operatoru "Telenor" d.o.o. bez sprovedenog postupka javnog nadmetanja, i pored prethodnog upozorenja Ministarstva, čime su prekršene odredbe članova 33. i 36. Zakona o telekomunikacijama. Pored toga, RATEL je odbila da postupi po mišljenju Ministarstva i uskladi sa Ustavom, zakonima i drugim propisima Predlog pravilnika o uslovima i postupku izdavanja odobrenja javnom telekomunikacionom operatoru za povezivanje domaće telekomunikacione mreže sa telekomunikacionom mrežom druge države. Takođe, Agencija je bez dobijenog pozitivnog mišljenja i uprkos upozorenja Ministarstva, objavila u Službenom glasniku RS (br. 53/08) Pravilnik o opštim uslovima za interkonekciju javnih telekomunikacionih mreža. Konačno, Agencija je bez dobijenog mišljenja Ministarstva objavila u Službenom glasniku RS (br. 87/07) Pravilnik o upravljanju planom numeracije za telekomunikacione mreže.\n[ mischo @ 03.06.2008. 11:36 ] @\nA evo ga i odgovor Ratela:\nZakon o telekomunikacijama (usvojen 2003. godine) kao bitnu novinu donosi drugačiju raspodelu nadležnosti za obavljanje poslova u oblasti telekomunikacija u odnosu na ranija rešenja. Naime, predloženi koncept sadrži raspodelu nadležnosti između Vlade Republike Srbije i ministarstva nadležnog za poslove telekomunikacija, kao državnih organa sa jedne strane i, sa druge strane, Republičke agencije za telekomunikacije, kao samostalne i nezavisne organizacije osnovane ovim zakonom, kojoj su poverena određena javna ovlašćenja, a koja ima funkciju regulatornog tela u oblasti telekomunikacija.\nOsnivanje regulatornog tela ima za posledicu da se nadležnosti državnih organa u ovoj oblasti svode isključivo na najkrupnija i najopštija (strateška) pitanja, dok se gotovo svi poslovi vezani za uređivanje odnosa u oblasti telekomunikacija poveravaju novoosnovanom samostalnom i nezavisnom regulatornom telu, Agenciji.\nPrema svom pravnom položaju, Agencija je specifična institucija. To je organizacija sui generis. Ona ima svojstvo pravnog lica, što je čini samostalnim pravnim subjektom, a nadležnosti i ovlašćenja koja joj se daju ovim zakonom, kao i sastav, položaj, način izbora i razrešenja organa Agencije, obezbeđuju da ova organizacija funkcionalno, dakle suštinski, bude nezavisna kako od bilo kog državnog organa i njegovog potencijalnog uticaja na faktičko uređenje odnosa u oblasti telekomunikacija, tako i od uticaja svih subjekata koji se bave telekomunikacionim mrežama, sredstvima ili uslugama, dakle onih na koje se neposredno ili posredno proteže delovanje Agencije i koji su, po prirodi svog položaja, zainteresovana lica.\nZakonom o državnoj upravi (donet 2005. i dopunjen 2007.) ne ukidaju se ova ovlašćenja koja su Zakonom o telekomunikacijama data Republičkoj agencije za telekomunikacije. Bilo kakva nakaradna, ili neosnovana primena Zakona o državnoj upravi koja bi Agenciji uskratila ove gore navedene nadležnosti predstavlja grubo kršenje Zakona o telekomunikacijama, odnosno njegovo stavljanje van snage. Time se svakako krše svi ugovori potpisani od strane naših nadležnih organa u vezi sa harmonizacijom regulative u oblasti telekomunikacija sa Evropskom unijom.\nU skladu sa svojim obavezama, RATEL je svake godine Skupštini Republike Srbije podnosio izveštaj o stanju na telekomunikacionom tržištu za proteklu godinu, izveštaj o svom radu, kao i finansijski izveštaj i izveštaj ovlašćenog revizora. Javnost je o ovome obaveštena na redovnim konferencijama za štampu koje se drže u aprilu i novembru. Kratak pregledni izveštaj o radu objavljuje se svake godine u dnevnim javnim glasilima\n[ Slobodan Milivojevic @ 03.06.2008. 12:57 ] @\nNiko nikoga ne sljivi za 2% izgleda.\n[ mischo @ 13.06.2008. 17:58 ] @\nA sada je Ministarstvo oduzelo i preuzelo na sebe ovlaštenja Ratela. CIrkus se nastavlja...\nMinistarstvo preuzelo poslove RATEL-a\nMinistarstvo za telekomunikacije i informatičko društvo preuzelo je na 120 dana, počev od 13. juna 2008. godine, izvršenje poslova koji su povereni Republičkoj agenciji za telekomunikacije, utvrđenih u članu 9. stav 1. Zakona o telekomunikacijama, uključujući i sva ovlašćenja predsednika i članova Upravnog odbora Republičke agencije za telekomunikacije (RATEL) u vršenju poverenih poslova.\nOvo rešenje Ministarstvo je donelo na osnovu Zakona o telekomunikacijama, Zakona o ministarstvima i Zakona o državnoj upravi.\nU narednom periodu od 120 dana Ministarstvo, kao odgovorno za zakonitost u oblasti telekomunikacija, uskladiće sa zakonom pojedine pravilnike, akte i odluke RATEL-a.\nRešenje o preuzimanju poslova RATEL-a možete preuzeti ovde.


Početna Tekstovi Agresija i genocid u BiH Četnički genocid nad Bošnjacima u 2. svjetskom ratu 1941.-1945. god. (dr. Mustafa Imamović)\nČetnički genocid nad Bošnjacima u 2. svjetskom ratu 1941.-1945. god. (dr. Mustafa Imamović)\t(Poglavlje iz knjige: ISTORIJA BOŠNJAKA, dr. Mustafa Imamović, Izdavač: Bošnjačka zajednica kulture “Preporod”, Sarajevo, 1997. god.)\nSrpsko-četnički genocid nad Bošnjacima ima duboke korijene. Na jednoj strani to je ukorijenjena vjerska mržnja i netrpeljivost, a na drugoj želja srpskih ideologa i političara da pod svaku cijenu stvore etnički čistu državnu teritoriju. Stoga su četnici od samog početka rata 1941. pristupili sistematskoj fizičkoj likvidaciji Bošnjaka, odnosno genocidu. To je, kao trajno programsko načelo, izričito formulirano u spisima jednog od glavnih četničkih ideologa, Stevana Moljevića. U članku Homogena Srbija i nekim pismima drugim četničkim ideolozima on piše da zemlju treba "očistiti od svih nesrpskih elemenata". To bi se radilo kažnjavanjem smrću na licu mjesta ili prisilnim raseljavanjem Bošnjaka u Tursku i Albaniju. Sam vođa četničkog pokreta Draža Mihajlović izdao je brojne naredbe svojim potčinjenim komandantima o potrebi uništenja Bošnjaka.\nLjeti i u jesen 1941. brojno bošnjačko stanovništvo, posebno seljaštvo, osobito u istočnoj Bosni, istočnoj Hercegovini i Bosanskoj krajini, bilo je izloženo pljački i masovnim ubistvima od strane šovinistički orijentiranih ustanika, naročito od strane četnika Draže Mihajlovića. Posebno su stradali Bošnjaci na području srezova istočne Bosne (Foča, Čajniče, Goražde, Višegrad, Vlasenica, Srebrenica i Rogatica). Pobijeno je i poklano više desetaka hiljada muškaraca, žena i djece, a preživjeli su tražili spas u napuštanju svojih domova, pa je veliki broj izbjeglica (muhadžira) preplavio Sarajevo, Visoko, Mostar, Banju Luku, Bosansku Gradišku, Tuzlu, Brčko, Gradačac i druga mjesta u centralnoj i sjeveroistočnoj Bosni. Sve je to široke slojeve bošnjačkog naroda stavilo pred nova teška iskušenja. Prema rezultatima najnovijih istraživanja, u toku rata 1941-45. ubijeno je, odnosno izgubilo život, uglavnom na genocidnoj osnovi, 103.000 Bošnjaka, što čini 8,1 % od očekivanog prirodnog prirasta bošnjačkog stanovništva. Preko udruženja ilmije "El Hidaje" organizirano je prikupljanje dokumentacionog materijala o četničkim i ustaškim pokoljima i zlodjelima. Istovremeno je osnovan Odbor narodnog spasa u cilju naoružavanja Bošnjaka za odbranu njihovih sela i obavještavanje savezničke javnosti o četničkim, ustaškim i njemačkim zločinima nad bošnjačkim stanovništvom. O tome je izrađen poseban elaborat i tajno upućen u Kairo egipatskom premijeru Nahas-paši. U istu je svrhu jedna bošnjačka delegacija, u kojoj je bio i kasniji reisul-ulema Ibrahim-ef. Fejić, putovala 1943. godine u Rim. Tim je povodom Nahas-paša protestirao kod Britanaca protiv četnika, a preko egipatskog Crvenog polumjeseca "Fuad I" je povedena akcija za pomoć muslimanskom stanovništvu u BiH i Sandžaku. O tome je opširno pisao Al Ahram u broju od 29. VI 1944. - 8. redžeba 1363. godine.\nOdbor narodnog spasa je konstituiran na skupu održanom u Sarajevu 26. VIII 1942. godine. Među 48 članova Odbora, pored ostalih, bili su Edhem Mulabdić, književnik, Mustafa Softić, gradonačelnik Sarajeva, Mehmed Handžić, predsjednik udruženja ilmije "El-Hidaje", zatim ugledni sarajevski advokati dr. Jusuf Tanović i dr. Zaim Šarac, hafiz Muhamed Pandža, Kasim Dobrača, Derviš Korkut, kustos Zemaljskog muzeja, dr. Asim Musakadić, gradski fizikus, te dr. Vejsil Bičakčić, poznati sarajevski ljekar. Od bivših političara u Odbor su ušli dr. Šefkija Behmen, jedan od prvaka JMO, te dr. Hamdija Karamehmedović, ljekar i jedan od doajena bošnjačke politike. Na čelu Odbora je bio profesor Salih Safvet Bašić, tadašnji naibu-reis, dok je Odbor stvarno vodio Uzeir-aga Hadžihasanović, čuveni sarajevski trgovac i bivši senator. Hadžihasanović je tada bio prva ličnost bošnjačke protivustaške politike. Nijemci su držali da on među Bošnjacima važi kao "jedini pravi nasljednik Mehmeda Spahe". U objavi Odbora narodnog spasa se ističe da je njegov zadatak da se bori kako bi se u zemlji uspostavio "red i mir", kroz "zajedničku suradnju cijelog žiteljstva Bosne i Hercegovine, te potpunu slogu muslimana, pravoslavnih i katolika". To je značilo, kako je ocijenila Ustaška nadzorna služba u jednom izvještaju od 11. IX 1942, da Odbor narodnog spasa ustvari traži "autonomiju Bosne".\nUstaške vlasti su općenito smatrale da bošnjački autonomistički pokret predstavlja najveću unutrašnju opasnost za NDH. One su u tom smislu veoma podozrijevale od političkog aktiviranja organizacije Mladih muslimana, posebno u vrijeme regrutiranja "Handžar-divizije". Prema jednom izvještaju Ustaške nadzorne službe od 14. X 1944. samo u Sarajevu Mladi muslimani već imaju oko 400 pušaka, koje su sve "njemačkog porijekla". Po tom izvještaju naoružavanje Mladih muslimana u direktnoj je funkciji realizacije ideje autonomije Bosne.\nOnaj dio bošnjačkog građanstva koji nije prihvatio NDH i njenu politiku, težeći izdvajanju Bosne i Hercegovine iz njenog sastava, smatrao je da se u svim ugroženim područjima Bošnjaci moraju naoružati i sami braniti. Tako je u mnogim krajevirna, posebno na selu, došlo do stvaranja i naoružavanja "muslimanske milicije", koja je štitila svoje selo od mogućeg četničkog napada, a u pojedinim slučajevima učestvovala je i u borbama protiv jedinica NOV. U stvarnosti je najveći dio pripadnika ovih milicija, posebno od jeseni 1943, pristupio partizanima. To je osobito bio slučaj sa najvećom takvom formacijom "Hadžiefendića legijom", koju je u tuzlanskom kraju formirao trgovac i rezervni major (bojnik) Muhamed-aga Hadžiefendić. Svih 5.000-6.000 njezinih pripadnika su u oktobru 1943. prešli u partizane. U početku su spomenuti građanski krugovi računali s ovom milicijom kao svojim vojnim osloncem pri eventualnim kasnijim političkim pregovorima o budućnosti Bosne i Hercegovine, nakon pobjede saveznika. Oni su početkom novembra 1942. zatražili od Nijemaca oružje za ovu miliciju da bi se uspješnije mogla braniti od četnika.\nIstovremeno su zatražili da se Bosna i Hercegovina, osim dijela jugozapadne Bosne i dijela Hercegovine, privremeno, formalno u okviru NDH, organizira kao posebna političko-administrativna jedinica pod nazivom "Župa Bosna", koja bi bila pod direktnim njemačkim protektoratom. Postojeća "muslimanska milicija" bi prerasla u "bosansku stražu", kao oružanu snagu te župe. Naoružanje, opremanje i obuku te "bosanske straže" preuzela bi njemačka armija. Ovaj zahtjev je u biti predstavljao pokušaj određenih bošnjačkih građanskih krugova da u datim okolnostima Bosnu i Hercegovinu faktički izdvoje iz sastava NDH. Istovjetna i vremenski koordinirana politička akcija vođena je u Hercegovini. Kako je Hercegovina spadala u italijansku okupacionu zonu, cijela je akcija bila usmjerena prema Rimu. U njoj je direktno učestvovao hafiz Omer-ef. Džabić, hercegovački muftija, po nekim navodima kasnije aktivni saradnik NOP-a.\nNijemci su to iskoristili tako da se od Bošnjaka iz BiH formira jedna SS-divizija. Džafer Kulenović, Hakija Hadžić i ustaške vlasti općenito su bili protiv ove ideje, smatrajući da je neodrživo da se podanici NDH regrutiraju u jednu stranu vojnu formaciju. Nijemci su, bez obzira na to, vršili pripreme za osnivanje te divizije. Oni su u tu akciju uključili i velikog palestinskog muftiju El-Huseinija, koji je posjetio Sarajevo i Banju Luku, agitirajući regrutaciju za diviziju. Neki bošnjački političari su smatrali da će preko velikog muftije postići određene rezultate u pogledu zaštite od četnika i općenito svojih širih političkih ciljeva vezanih za autonomiju BiH. Tokom 1943. divizija je regrutirana i upućena na obuku u Francusku. U jednom bataljonu stacioniranom u gradu Villefrancheu izbila je tokom obuke pobuna, koju su Nijemci krvavo ugušili. Po završetku obuke divizija se vratila u BiH i borila protiv NOP-a. Tokom 1944. praktično se raspala, a znatan dio njenih pripadnika se predao partizanima. Istovremeno i znatan dio pripadnika "muslimanske milicije" prilazi NOP-u i stupa u partizanske jedinice, bez obzira na činjenicu što su partizani ranije nastojali svim sredstvima da je razoružaju. Poslije "Hadžiefendićeve legije", najbrojnija i najpoznatija takva milicija bila je tzv. "Huskina vojska", koja je brojala oko 4.000 naoružanih ljudi, pod komandom Huske Miljkovića koja je djelovala na području Cazinske krajine. Prelaskom u partizane ova je milicija dobila naziv Unska operativna grupa.\nPutern "Handžar- divizije" veliki dio bošnjačke gradske, a posebno seoske mladeži je izbjegavao prisilnu regrutaciju u ustaške postrojbe. Stvaranje "Handžar-divizije" palo je u vrijeme kada su viasti NDH svim sredstvima nastojale bošnjačkoj sirotinji, posebno muhadžirima, silom navući crne ustaške uniforme i tako Bošnjake uvesti u svoju zločinačku politiku i time ih komprornitirati. Odlaskom u "Handžar-diviziju", koja je bila sastavni dio njemačke oružane sile (Wehrmachta), znatan broj bošnjačkih mladića se na svoj način spasio. Masovnim prelaskom u partizane tokom 1944. mnogi bivši pripadnii "Handžar-divizije" su se ponijeli časno i patriotski i stekli punopravan status boraca NOR-a. Bila je to zasluga svih antifašista i bosanskih patriota.\nOd početka ustanka stupio je u partizanske jedinice jedan broj Bošnjaka. Neki od njih su se od početka nalazili na odgovornim vojnim i političkim dužnostima, a skoro 50 Bošnjaka je proglašeno narodnim herojima. U mnogim gradovima, posebno u Sarajevu, Mostaru, Tuzli, Banjoj Luci itd. velik broj građana Bošnjaka uključio se od početka okupacije u ilegalni rad, sudjelujući na taj način aktivno u razvitku NOP-a. Odmah po izbijanju ustanka 1941. osnovana je na Romaniji, u selu Šatorovićima kod Rogatice, muslimanska partizanska četa pod komandom Muje Hodžića, koja je ubrzo prerasla u bataljon. Uz Bošnjake iz rogatičkog i Bošnjaci iz fočanskog i prozorskog kraja, zatim iz dijelova Sandžaka, Mostara, Banje Luke, Sarajeva, Tuzle, Bihaća i Zenice stupili su na početku ustanka u nešto većem broju u partizanske jedinice. Pri raznim partizanskim odredima - kalinovačkom, južnohercegovačkom i krajiškom formiraju se muslimanske čete i bataljoni. Tokom 1941-42. osnovani su Konjički partizanski bataljon, poznat kao Mostarski bataljon, partizanska četa "Mustafa Golubić" Južnohercegovačkog NOP-odreda, Prozorska partizanska četa, kasnije bataljon, "Muslimanski vod iz Dživara" kod Trebinja, Muslimanska četa Zeničkog NOP-bataljona i "Omladinska četa Muslimana iz Orahove" u Drugom krajiškom NOP-odredu. Do masovnog stupanja Bošnjaka u Narodnooslobodilačku vojsku dolazi početkom druge polovine 1943, posebno u Posavini, oko Tuzle i u Bosanskoj krajini. U Bukviku kod Brčkog je 21. IX 1943. osnovana XVI muslimanska udarna brigada. Velik dio boračkog sastava raznih drugih jedinica NOP činili su Bošnjaci iz cijele BiH, Sandžaka, Plava itd. Priliv boraca Bošnjaka u partizanske jedinice osobito se povećao nakon oslobađanja Tuzle 2. X 1943. godine. Krajem 1943. i početkom 1944. Bošnjaci Cazinske krajine masovno ulaze u NOV. Još 28. XII 1942. u Cazinu je osnovana 8. krajiška (muslimanska) brigada. Tokom 1943-44. na tom se terenu osniva više velikih muslimanskih partizanskih formacija. Prvi je bio cazinski NOP-odred, osnovan 8. IX 1943. godine. Potom je 2. II 1944. osnovan štab naprijed spomenute Unske operativne grupe, koji je rukovodio djejstvima partizanskih jedinica u Cazinskoj krajini. U Velikoj je Kladuši 8. 11 1944. osnovana Prva muslimanska brigada Unske operativne grupe, a samo mjesec dana kasnije i druga brigada iste operativne grupe. Od marta do augusta 1944, u okviru iste operativne grupe, osnovana su još dva NOP-odreda, a 14. V 1944. kod Prozora je osnovana XVII krajiška NOU brigada. Sastav ovih jedinica činili su Bošnjaci ili pretežno Bošnjaci. Ako se tome dodaju brojni Bošnjaci po raznim drugim NOP jedinicama, onda to pokazuje da su Bošnjaci dali velik doprinos antifašističkoj borbi, iz koje je izrasla moderna Evropa i savremeni demokratski svijet. Bošnjaci nemaju razloga da se, kao i drugi narodi koji su učestvovali u borbi protiv fašizma, ne ponose svojim doprinosom uspostavljanju demokratskog i slobodnog društva. Za kasnije političke devijacije poretka koji je proizašao iz antifašističke borbe, bošnjački učesnici NOP-a uglavnom ne snose odgovornosti. Naprotiv, i oni sami, a i mnogi drugi Bošnjaci doživjeli su političku i ljudsku degradaciju, neosnovanim napadima i optužbama za nepostojeće politički inkriminirane radnje.


BiS u medijima > Uvodi se ekološka taksa na električne uređaje\nUvodi se ekološka taksa na električne uređaje\nDržava će nametnuti još jednu dažbinu na elektronske uređaje. Novi namet koji će se svaliti na građane će se uticati na kupovinu televizora, računara, mobilnih telefona, bele tehnike i druge električne aparate. Famozna "Ekološka taksa" je praktično već uvedena, imajući u vidu način na koji sistem funkcioniše, a navodno će prihodi od nje ići u budžet Fonda za zaštitu životne sredine. Čeka se i zvanično objavljivanje uredbe u Službenom glasniku, koja je već usvojena od strane vlade. U Ministarstvu za životnu sredinu kažu da će visina takse zavisiti od vrste proizvoda i načina njegovog tretmana kada postane otpad, odnosno od toga koliko ugrožava čovekovu okolinu. Ipak, najbitnije što građani trebaju da znaju jeste da će se taksa plaćati po kilogramu električnih proizvoda. Za računare, periferije i telefone će se plaćati 60 dinara po kilogramu, dok će taksa biti najveća za sijalice (sa žarećom niti) i iznosiće oko 140 dinara po kilogramu. Međutim, ono što takođe trebaju da znaju jeste da taksu neće plaćati direktno oni "merenjem vage", već da će to plaćati prodavci. Tako je za očekivati da će marže i finalne cene prema kupcu biti jednostavno dodatno podignute, a neki od primera koje smo videli jeste jasno govore u prilog tome. Recimo, u vrlo konkretnoj situaciji gde proizvod košta 39,990 dinara, i gde bi ekološka taksa trebala biti dodatnih 480 dinara u teoriji usled toga što je masa proizvoda 8 kilograma, očekuje se poskupljenje od čak 15%, što znači da će nova cena biti 45,988 dinara! Drugim rečima, očekuje se da će na potrošače biti "prevaljene" ne samo iznos takse, već i iznosi kredita koje prodavci i uvoznici sada moraju dodatno da podižu pod aktuelnim, vrlo nepovoljnim uslovima, kako bi platili taksu.\nPlan je da se ova "ekološka taksa" koja sa zelenilom ima onoliko veze koliko se prikupi zelenih novčanica usmeri "u određeni fond kako bi se na taj način sufinansirali sakupljački centri IT optada i reciklažna postrojenja". Drugim rečima, red je došao i na našu zemlju da se nameću dodatni porezi i dažbine na konto toga što se uopšte koristi nekakva energija, u čekanju na oporezivanje vazduha usled navodno prekomerne emisije CO2 u atmosferu. U javnosti su osvanule uglavnom negativne reakcije, ne samo od preduzeća, već i građana, iz sasvim razumljivih razloga. Jednostavno, stupanje na snagu ove uredbe će označiti de facto poskupljenje tehničke robe, koja je ionako prilično skupa.\nUnija poslodavaca Srbije (UPS) zatražila je da se smanji ekološka taksa na tehničke proizvode, propisana vladinom Uredbom, jer predstavlja ogromno opterećenje za privredu i upozorila da će cene proizvoda morati da porastu između osam i 22 odsto, zbog plaćanja poreza na dodatu vrednost unapred. Međutim, iz "BIS ITReciklažnog centra za elektronski i električni otpad" iz Pančeva, kažu da ekološka taksa na tehničke uređaje ne predstavlja ništa novo, i da se u zapadnim zemljama pokazala kao dobra praksa. Odgovornost proizvođača u EU u većini je stupila na snagu još 13. avgusta 2005. godine kad se počelo sa primenom načela "zagađivač plaća".\nPretpostavljamo da bismo i mi zavoleli hipotetičku situaciju da se naš posao razvija nauštrb drugih i da je sve što je potrebno da ga razvijamo da kreiramo određeni fond, za koji će se vlada sa malim "v" već postarati da ga napuni, te da bismo zdušno promovisali takav vid otim...tj. poslovanja.


Trikovi za jutra bez nervoze - Bebac.com\nTrikovi za jutra bez nervoze\nKako da se najbolje organizujete i ne doživite mali nervni slom svakog jutra...\nDa li je moguće biti dobro organizovan?\nSve što možete da uradite uveče, ne ostavljajte za ujutru\nPotrudite se da deca legnu na vreme, a i vi lezite na vreme\nNapravite listu obaveza\nMotivišite dete da ustane na vreme\nBudite pozitivni :)\nSituacija je sledeća: radni je dan, vreme za polazak u vrtić. Mališani još nisu ustali iz kreveta, a već je uveliko vreme za oblačenje i spremanje. Ako krenete za deset minuta, kasnite za posao. Imate čitavih pet minuta da se organizujete. Kada su ustali, devojčica bira suknjicu i presvlači se tri puta, dečak ne može da pronađe patike za fizičko... Ovaj scenario se dešava širom sveta i za većinu roditelja predstavlja pravu noćnu moru. U ovoj situaciji, svaki roditelj se nađe blizu nervnog sloma i treba biti veoma vešt kako bi se izbegla nervoza.\nIpak, nisu sve lađe potonule i ne morate da se pomirite sa činjenicom da će tako biti dok deca ne krenu na fakultet. Sledite nekoliko pravila koje su smislili iskusni roditelji i imaćete donekle mirna jutra, a samim tim i mirne snove.\nPogledajte vremensku prognozu za sutra i u skladu sa njom pripremite garderobu za mališane. Naučite decu da treba da obuku ono što ste im pripremili, a ako imate probirljivu decu (svakako im ne uskraćujte mogućnost izbora i kreativnog izražavanja) pripremite im dve kombinacije između kojih će moći da biraju.\nDovoljna količina sna svakako će uticati na to da ujutru budete organizovaniji i veseliji. Mališane smestite u krevet na vreme i trudite se da svako veče odlaze na spavanje u približno isto vreme, kako bi stvorili rutinu. Naravno, povremeni „izleti“ su dozvoljeni, ali ne preterujte sa popuštanjem. A kako ćete sami sebe naterati da ne pogledate „samo još jednu epizodu serije“ smislite sami. Napravite eksperiment: nedelju dana se odreknite dodatne epizode, čitanja mejlova pred spavanje, kasnovečernjeg pranja posuđa i videćete koliko ćete lakše ustajati.\nUkoliko mališani nose rančeve, tašne ili torbice u vrtić, obavezno ih spakujte veče pre, kako ne biste zaboravili da spakujete preobuku ili nešto što će tokom dana deci biti neophodno. Takođe, obavezno pripremite svoju tašnu. Često se dešava da na izlasku ih kuće shvatite da ne možete da pronađete svoje ključeve, novčanik, mobilni telefon. Dakle, sve ono što znate da će vam biti neophodno odmah spakujte u tašnu, kako ne biste gubili vreme.\nAko ste uveče pripremili većinu stvari za ujutru, možda vam ova lista i nije potrebna. Svakako ne morate da zapisujete da treba da operete zube deci, da ih umijete ili bilo šta od obaveznih stvari.\nMeđutim, ako treba da obavite neku specifičnu aktivnost, recimo da spakujete detetu komplet za crtanje ili knjige za učenje jezika, ili da svratite do knižare/apoteke/pošte usput, obavezno napišite sebi podsetnik.\nRoditelji jedva dočekaju da deca počnu da spavaju celu noć bez buđenja, a onda počinju drugačije muke — kako probuditi dete na vreme. Mališani često gunđaju, nerasploženi su, ne žele da ustanu i uvek traže dodatnih pet minuta. Baš kao i mi odrasli, doduše. U ovim situacijama bi mogao da vam pomogne neki interesantan dečji budlinik koji će zvoniti nekom veselom dečjom pesmicom, uz koju će se i mališan lepše i lakše buditi.\nKako god da se probudite, na levu ili na desnu nogu, poljubite decu, zagrlite supruga/suprugu i radujte se novom danu koji je pred vama!\nEvo koja dokumentacija je potrebna za upis deteta u vrtić\nAdaptacija na vrtić - korak po korak\nDacu ovo svakoj drugarici bez deteta da procita, kad im kazem zasto uvece ne mogu da idem nigde s njima 😀


Tri meseca rada Pokreta slobodnih građana | Novosti | Pokret slobodnih građana\nU diskusiji koja je potom usledila, osnivači i članovi Pokreta slobodnih građana su izneli svoje predloge kako vide dalji razvoj Pokreta i na koji način se što bolje pripremiti za predstojeće izbore u Beogradu. Poseban akcenat je stavljen na kontrolore, čija je obuka već odavno počela u prostorijama Pokreta.\nKonstatovano je, kako u izveštaju o tromesečnom radu Pokreta, tako i u razgovoru osnivača, da je Pokret za veoma kratko vreme, u veoma otežavajućim okolnostima i pod stalnim napadima Vučićevog režima, uspeo da postigne mnogo. Držeći se svog principijelnog stava da nema ni stvarne, ni prikrivene saradnje sa aktuelnom vlašću, Pokret očekuje da će građani Beograda prepoznati sve vrednosti za koje se PSG zalaže.


RTCG - Radio Televizija Crne Gore - Nacionalni javni servis :: Kulturna galaksija :: Knjiga "O CG i Crnogorcima" i na mađarskom\nTVCG, Objavila: M.M.Lj.\n26. 07. 2020. 15:49 >> 15:47 0\nKnjiga "O CG i Crnogorcima" i na mađarskom\nKnjiga "O Crnoj Gori i Crnogorcima" Cvetka Pavlovića, objavljena povodom sticanja nezavisnosti 2006. godine, nakon engleskog, nedavno je prevedena i na mađarski jezik. O crnogorskoj državi i identitetu govori kroz zapise i misli naučnika, umjetnika, istoričara, državnih i vjerskih velikodostojnika, u periodu od hiljadu godina.\n"Kniga ima široku upotrebnu vrijednost, ali ona je i odgovor na stalne pokušaje asimilacije i brutalne devastacije duhovnog i materijalnog nasljeđa crnogorskog naroda", ističe recenzent Ivan Jovović.\nNjen autor, Cvetko Pavlović je vanredni član Dukljanske akademije nauka i umjetnosti, a uz naučno istraživanje u oblasti zaštite životne sredine i međunarodnog humanitarnog prava, bavi se i sakupljanjem narodnog stvaralaštva.


Rogers Point Boat Club : hoteli blizu, fotografije, adresa, Сједињене Државе plan, blizu, rezervacija\nRogers Point Boat Club\nRogers Point Boat Club (Сједињене Државе)\nAdresa: PO Box 423, Hyde Park, NY 12538\nTelefon 1: (914) 229-2236\nPozicija ovog hotela je severozapad za grad Poughkeepsie, a nalazi se u ulici 3423 Route 9 West I 87 Exit 18, na samo 12 minuta kolima od centra grada.U hotelu Super 8 Highland Ny pronaći ćete sve uslNastavakuge, a posebno: Recepcija otvorena 24 sata, Sobe za nepušače, Poslovni centar, Perionica, Besplatan parking, Klimatizovano. Kategorija mu je dve zvezdice, a stil Povoljan.Pripada hotelskom lancu Super 8.Ovaj hotel pruža i posebne pogodnosti, kao što je na primer: usluge buđenja.U njemu postoji brza internet konekcija.Još korisnih informacija:U ovom hotelu biće Vam na raspolaganju besplatan parking.Sakrijte\nNalazi se u ulici 40 CIVIC CENTER PLAZA, pozicija mu je jugoistok za grad Highland, a od centra je udaljen samo 7 minuta kolima.Stil ovog hotela za grad Highland je Porodičan, a kategorija tri zvezdicNastavake. U njemu ćete naći razne usluge, kao što su: n.a..Sakrijte\nStil ovog hotela kategorije jedna zvezdica je Porodičan za grad Poughkeepsie. U njemu ćete naći razne usluge, a posebno n.a.. 8,3 km -\nU hotelu Ramada Hotel Fishkill Poughkeepsie pronaći ćete sve usluge koje treba da ima hotel kategorije dve zvezdice za grad Poughkeepsie: Perionica. Stil ovog hotela je Porodičan.Ovaj hotel pruža i poNastavaksebne pogodnosti, kao što je na primer: konferencijske sale.Deo je lanca Ramada.Ima brzu internet konekciju.Sakrijte\nU hotelu RODEWAY INN AND SUITES pronaći ćete sve usluge, a posebno: n.a.. Kategorija mu je jedna zvezdica, a stil Povoljan.Nalazi se u ulici 601 MAIN ST, pozicija mu je istok za grad New Paltz, a od cNastavakentra je udaljen samo 7 minuta kolima.U njemu postoji brza internet konekcija.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Pripada hotelskom lancu RI.Sakrijte\nThe Jewish Community Center of Dutchess County, Poughkeepsie infos\nHyde Park Marina, Poughkeepsie infos\nNorrie Point Marina infos\nPoughkeepsie Yacht Club infos\nMariners Harbor On The Hudson Marina, Highland infos\nMid-Hudson Children's Museum, Highland infos\nMills Mansion State Historic Site infos\nFranklin D. Roosevelt Library and Museum, Hyde Park infos


EP do 21: Njemačka je Njemačka, ali jaka je i Bosna! | BN\nEP do 21: Njemačka je Njemačka, ali jaka je i Bosna!\nMlada reprezentacija Bosne i Hercegovine, koja je s četiri boda iz dva meča vodeća u Grupi 9 kvalifikacija za Evropsko prvenstvo 2021. godine u Sloveniji i Mađarskoj, u utorak će na zeničkom "Bilinom polju" ugostiti Njemačku (18. 00 sati).\nFudbal 15.10.2019 | 11:10\nNjemački tim do sada je odigrao samo jednu utakmicu, u kojoj su u gostima s 5:1 porazili Vels. Prošle su sedmice u prijateljskom meču odigrali neriješeno 1:1 protiv Španije, od koje su ljetos izgubili u finalu EP sa 1:2.\n"Mislim da smo odradili što smo trebali. Svi su igrači spremni, nadam se ćemo imati sve igrače na raspolaganju", izjavio je selektor "zmajića" Vinko Marinović.\nDodao je da je Njemačka bez sumnje favorit Grupe 9, a da je realno da se BiH s Belgijom i Velsom bori za drugo mjesto.\n"Njemačka je, sigurno, među dvije selekcije u Evropi. Na pretprošlom su prvenstvu bili prvaci, na prošlom su igrali u finalu... Sigurno je da će biti teško, ali igrači vjeruju, motivisani su i daćemo maksimum. Šta će na kraju biti, vidjećemo", istakao je Marinović, koji je dodao da ne sumnja da će njegovi puleni biti visoko motivisani rivalom.\nMarinović očekuje i podršku navijača, koji bi im trebali pomoći da izvuku pozitivan rezultat. BiH u zadnja četiri meča, od kojih su dva bila kvalifikaciona, nije primila nijedan gol, a postigla je ukupno šest golova.\nU dva domaća duela protiv Njemačke, BiH nije izgubila. Tako je u oktobru 2002. godine, u prijateljskom meču u Zenici bilo 5:1, dok je u kvalifikacionom duelu, odigranom 2012. godine u Sarajevu, bilo neriješeno 4:4.\n"Dobro je što nismo primali golove, to znači da smo odgovorni i disciplinovani. Vidjećemo večeras kako će to izgledati. Što se tiče tradicije, ona je dobra, ali svaka generacija ima neke svoje kvalitete".\nKapiten bh. tima Marijan Čavar istakao je da je Njemačka jedna od najkvalitetnijih ekipa u Evropi.\n"Ali, na domaćem terenu, pred našim navijačima, nećemo nikome lako pustiti da odnese bodove. Daćemo sve od sebe da ostvarimo dobar rezultat, nadam se i tri boda", rekao je Čavar i dodao da su proteklih dana dobro analizirali rivala i radili na treningu.\nNapadač Ermin Demirović istakao je kako znaju da će biti teško da održe „nulu“, ali da će se boriti, kao i u Belgiji, kada su odigrali bez golova. Na pitanje šta može reći o selekciji Njemačke, Demirović je rekao da je to uvijek Njemačka.\n"Kao i uvijek, svi ti igrači igraju u dobrim klubovima, ali i mi smo jaki", poručio je Demirović.\nBiH je, osim remija u 2. kolu u gostima s Belgijom, u 1. kolu u Zenici s 4:0 porazila Moldaviju. Taj je meč igran u Trening centru Fudbalskog saveza BiH.


Republika / EKSKLUZIVNO! Nakon pomirenja pevačica i biznismen napravili bebu: Ana Sević u trećem mesecu trudnoće!\nsreda, 27. 5. 2020.| 19:58\nKako Srpski telegraf ekskluzivno saznaje, pevačica i biznismen srećne vesti podelili su samo sa najbližim članovima porodice, koji su bili oduševljeni zbog dolaska novog člana. Izvor navodi da je najsrećnija bila Anina ćerka Lorena, koja bukvalno ne može da iščeka da mama rodi bebu.\nStarleta se ovome ne nada! Kristjanova žena u strahu zbog Stanije: Brutalno zapretila, porodicu ćeš izgubiti!\n- Ana i Danijel su srećne vesti prvo podelili sa Lorenom, koja je bila presrećna zbog dolaska bebe. Ona priželjkuje brata i gotovo svakodnevno pita Anu kad će brat. I svi ostali članovi porodice su srećni, drago im je što su Ana i Danijel izgladili nesuglasice i što su se odlučili da prošire porodicu - govori dobro obavešten izvor i dodaje:\n- Ana se odlično oseća. Nema mučnine i aktivna je trudnica. Danijel je okupirao pažnjom i tu joj je u svakom trenutku na raspolaganju šta god da joj treba. Često se šali da će je razmaziti i da će postati razmažena trudnica. On je presrećan i uzbuđen zbog toga što će postati tata i pol bebe mu uopšte nije važan.\nAna i Danijel su srećnu novost prvo rekli Loreni, koja je bila presrećna zbog dolaska bebe i priželjkuje brata\nKako dalje saznajemo, Danijel i Ana uskoro će ozvaničiti vezu, a zbog komplikacija sa koronavirusom još uvek nije izvesno da li će praviti svadbu ili će venčanje biti intimnije. Ona i Lorena uveliko žive kod njega, tako da potpis kod matičara ništa značajnije neće promeniti.\nKako bismo proverili navode do kojih smo došli, pozvali smo Anu, ali ona nije želela da komentariše naše navode.\n- Ne bih ništa komentarisala - rekla je Ana.\nPodsećanja radi, Ana Sević iz braka sa Darkom Lazićem ima šestogodišnju ćerku Lorenu. Nakon razvoda folker se oženio Marinom Gagić, sa kojom je dobio sina Alekseja.\nAna upoznala Danijelovu rodbinu u selu\nOtkad je u drugom stanju, Anu je Danijel više puta vodio u svoje rodno selo Provo nadomak Šapca, u kojem je njegova porodica najbogatija, ali i vrlo cenjena. Osim nove kuće, u dvorištu Nedeljkovića je mnoštvo pomoćnih zgrada i letnjikovac. Takođe, Danijelov otac Ljubiša Era Nedeljković je nakon dugogodišnjeg rada u inostranstvu još devedesetih godina otvorio firmu za izvođenje mašinskih radova na izgradnji, rekonstrukciji i opremanju benzinskih pumpi i servisiranje tamošnjih aparata, u dvorištu pored kuće, gde je i danas njeno sedište, a koju Danijel uspešno vodi. Sevićka je, osim najuže porodice, upoznala i Danijelovu rodbinu i sve ih je osvojila osmehom i prirodnim ponašanjem.\nU toku policijskih časova za vreme vanrednog stanja Ana je sa Lorenom i Danijelom boravila i po nekoliko dana u Provu, a podelila je i seriju fotografija iz kuće i pokazala pogled na seosku crkvu, ali fanovima nije otkrila da je u kući svog budućeg muža i oca svog drugog deteta, koje upravo nosi.\nPodnela tužbu protiv Lazića\nAna Sević je podnela tužbu protiv bivšeg supruga Darka Lazića za neplaćanje alimentacije. Pevač, navodno, od razvoda sa pevačicom nije nijednom ispunio obavezu prema ćerki Loreni, pa sada duguje pozamašnu sumu bivšoj ženi.\n- Ana ne želi javno da ga blati, pa je zbog toga zatražila pomoć od državnih organa. Jednostavno je podnela tužbu protiv njega i nada se da će ga sud naterati da plati - kaže naš izvor blizak pevačici.\nPevačica Estrada Trudnoća Ljubav Beba Zabava Ana Sević Pomirenje Dečko Biznismen


Liga Evrope revanš meč CSKa Zvezda gol za prolaz | Sport | Fudbal\nAjde Zvezdo daj gol! 0 Podijeli Podijeli na facebook Podijeli na twitter Podijeli na viber Pošalji na mail\nAjde Zvezdo daj gol!\n21.02.2018. / 09:56\nGotovo svi u Crvenoj zvezdi vjeruju da bi jedan pogodak u Moskvi trebalo da im donese 1/8 finala Lige Evrope.\n/Od izvještača MONDA iz Moskve/\nZa razliku od kvalifikacija, nisu se fudbaleri Crvene zvezde nadavali golova u grupnoj fazi Lige Evrope.\nJedan BATE Borisovu u Beogradu i po jedan Kelnu kod kuće i u Njemačkoj.\nIspostavilo se to kao dovoljno za prolaz u šesnaestinu finala, gdje smo u prvom meču sa CSKA opet vidjeli nekoliko velikih prilika, ali ne i da se mreža gostiju zatresla.\nZvezda stigla u Moskvu: Brrr!\nNadaju se zato svi u crveno-bijelom taboru da će neiskorištene šanse Radonjića, Le Taleka i Krstičića od prije nedelju dana biti naplaćene u Moskvi (srijeda, 18 časova, prenos na TV Arena Sport 3).\nPoslije beogradskih 0:0, u Zvezdi su uvjereni da će im jedan pogodak biti dovoljan za prolaz.\nJer, pored toga što su u šest utakmica grupne faze dali samo tri gola, crveno-bijeli su primili jedan manje, po čemu su bili drugi od svih timova u Ligi Evrope ove sezone. Jedini bolji je Salcburg, čiji je golman savladan tek jednom u grupi.\nMilan Borjan je kapitulirao samo u duelima sa BATE-om (1:1) i Arsenalom (0:1). Zanimljivo, oba puta u Beogradu.\nVodeći se svim ovim podacima, navijači crveno-bijelih od prvog susreta sa CSKA vjerovatno ne prestaju da pevuše svoju dobro poznatu pjesmu "Daj gol".\nUkoliko bi im on bio dovoljan (jer Zvezdu pored pobjede bilo kojim rezultatom dalje vodi i bilo koji remi osim 0:0, koji donosi produžetke, pa penale), biće to najveći uspjeh fudbalera u crveno-bijelim dresovima u postbarijevskoj eri, odnosno od osvajanja titule evropskog prvaka.